cyanic-selkie/wikianc huggingface dataset:
བོད་སྤོས་
༤ རྫས་སྦྱོར་སྣ་ཚོགས།
སྤོས་ཀྱི་རྫས་སྦྱོར་ཚུལ་ལ་ལུགས་མི་འདྲ་བ་དང་། སྤོས་ཀྱི་བདུག་ཡུལ་མི་འདྲ་བའི་ཁྱད་པར་དུ་མ་ཡོད་པ་ལས། འཇམ་མགོན་མི་ཕམ་གྱིས་མཛད་པའི་རྫས་སྣ་ཚོགས་སྦྱར་ཐབས་ལས་གསུངས་པ་ནི། སྤྱིར་ཞི་བ་ལ། ཙན་དན་དང་། ཨ་ག་རུ་དང་ག་པུར་སོགས་དང་། དྲག་པོ་ལ་ཨ་རུ་དང་། ཐར་ནུ། གུ་གལ། རྒྱ་སྐྱེགས། སྤོས་དཀར་བཅས་ཆུས་སྦྱར་བའོ། ། ཞེས་དང་། ཡང་བླ་མ་དགོངས་འདུས་ལུགས་ཀྱི་སྤོས་སྦྱོར་གྱི་ཚུལ་བཞིར་གྲགས་པ་ནི། ཤིང་ཚྭ་ཆུའི་ཚུལ། སྤོས་དཀར་ཐལ་གྱི་ཚུལ། ལི་ཤི་རྡོར་གྱི་ཚུལ། སྤང་སྤོས་ཚྭའི་ཚུལ་ཞེས་གོང་གི་སྤོས་ཕྱེ་ཆང་དུ་སྦངས་པ་ལ་སྦྲང་རྩིའི་དམ་སྦྱར་བའི་སྟེང་། སུག་སྨེལ་གྱི་ཕབ་བཏབ་པས་དྲི་བཟང་མཆོག་དང་ལྡན་པའི་སྤོས་མྱུར་དུ་འགྲུབ་ཅེས་དང་། ཡང་གླ་རྩི་དང་། རྡོ་དྲེག ཏང་ཀུན། བ་ལུ་བཞི་སྦྱར་བས་ཀྱང་རུང་བ་དང་། ཡང་ན་གླ་རྩི། ག་པུར། སིལ། ཙན་དན། ཨར་ནག་བཅས་ལྔ་སྦྱོར་ཡང་རུང་བར་གསུངས་པ་དང་། ཁ་ཆེ་པཎ་ཆེན་གྱིས། སྤྱིར་ནཱ་གི་དང་། ཙན་དན། ཨ་ག་རུ། གླ་རྩི་བཅས་སྦྱོར་ཡང་། ཀླུ་ལ་བདུག་ན་གུ་གུལ་སྤང་། གཟའ་ལ་སྤང་སྤོས་མི་སྦྱར་བ་གསུངས་པ་དང་། རཏ་གླིང་གཏེར་ཁ་ལས་འབྱུང་བ་ལྟར་ན། མགོན་པོ་མཆོད་བསྐང་གི་རྫས་ལ། མར་དང་བག་ཕྱེ། སྦྲང་རྩི། པི་ལིང་། ན་ལེ་ཤམ། རྒུན་འབྲུམ། བལ་བོའི་སེའུ་འབྲུ་བཅས་ཤིན་ཏུ་མཉེས་ཚུལ་གསུངས་པ་དང་། གནས་ཆོས་གཏེར་ཁ་ལས། དྲང་སྲོང་ཆེན་པོ་རཱ་ཧུ་ལ་མཉེས་ཐབས་སུ། ར་ཅོ། བྱ་ཤ། བྱ་མོའི་གསེར་ཐིག ཆུ་སྲིན་སྡེར་མོ། མཛོ་མོ་ཤིང་ཁོག་རུལ་ཤིང་ཕྱེ། ཕ་ཝང་དྲེག་པ་རྣམས་ལ་ཤུག་ཚིལ་དང་ཤུག་ཤུན་སྦྱར་ལ་བདུག་ན། གཟའ་ཡི་ཐུགས་དང་འགལ་བ་གང་མཆིས་སོར་ཆུད་ཅེས་གཞན་གྱི་བསྟན་བཅོས་ལས་ལུས་དྲངས་པ་མཛད་པ་ལས། བོད་ལ་སྤོས་སྦྱོར་གྱི་ལག་ལེན་ཙམ་མ་ཟད་དེའི་བསྟན་བཅོས་ཀྱང་ལུགས་མང་ཕུན་སུམ་ཚོགས་པ་ཞིག་ཡོད་པ་ཤེས་ཐུབ་པ་ཡིན་ནོ། །
སྦུལ་ཆེན།
སྦུལ་ཆེན་ནི་སྒོང་སྐྱེས་སྲོག་ཆགས་ཀྱི་རིགས་གཅིག་རེད།
ཚ་རིམ།
ཚ་རིམ་ངམ་ཚ་བའི་བང་རིམ་
གསལ་བཤད།
ཕྱི་ཡི་བང་རིམ་འོག་རིམ་པ་དེ་ལ་ཚ་བའི་བང་རིམ་ཟེར། ཚ་བའི་བང་རིམ་ནང་གི་དྲོད་ཚད་ནི་མཐོ་ཚད་འཕར་བ་དང་བསྟུན་ནས་མྱུར་དུ་ཡར་འཕར་གྱི་ཡོད། ཚ་བའི་བང་རིམ་གྱི་ཀླད་(མཐོ་ཚད་སྟོང་སྨིས་༥༠༠ཙམ།)ཀྱི་དྲོད་ཚད་༡༢༠༠°Cཡས་མས་སུ་ཟིན་གྱི་ཡོད། རེད་དེ་ཚ་བའི་བང་རིམ་ནང་དུ་མཁའ་དབུགས་དེ་བས་ཀྱང་ཉུང་བས། དོན་དངོས་ཐོག་ཚ་བའི་སྣང་བ་སྐྱེས་མི་སྲིད། ཚ་བའི་བང་རིམ་ནང་རྟག་པར་གླིང་སྣེའི་འོད་ཟེར་འབྱུང་གི་རེད། དེ་ནི་ཉི་མ་ལས་འོངས་པའི་མྱུར་བའི་གློག་ལྡན་གཞི་རྡུལ་དེ་སྟོང་སྨིས་༡༠༠ཡན་གྱི་མཁའ་དབྱིངས་རླུང་ཁམས་ཆེན་པའི་ནང་གི་གློག་ལྡན་གཞི་རྡུལ་དང་གདོང་ཐུག་བརྒྱབ་ནས་བྱུང་བའི་འོད་རིག་སྣང་ཚུལ་དམིགས་བསལ་ཅན་ཞིག་རེད།
༡༨༩༦ལོ།
༡༨༩༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རྣམ་དབྱེ་བཞི་བ་དགོས་ཆེད་
རྣམ་དབྱེ་སྦྱར་སའི་གཞི་དེ་ལ་བྱ་བ་བྱས་པ་ཙམ་མམ་བྱེད་པ་ཙམ་ཞིག་སྟོན་པ་མ་ཡིན་པར། རྣམ་དབྱེ་སྦྱར་སའི་གཞི་དེའི་ཆེད་དུའམ་དོན་དུ་བྱ་བ་ཅི་རིགས་སྟོན་པ་ཞིག་དགོས་ཏེ། དཔེར་ན། རྒྱལ་ཁབ་འཕེལ་ཐབས་སུ་བཟོ་གྲྭ་འཛུགས། ཞེས་པའི་རྒྱལ་ཁབ་འཕེལ་ཐབས་རྣམ་དབྱེ་སྦྱར་སའི་གཞི་དང་། གཞི་དེ་ལ་བཟོ་གྲྭ་འཛུགས་པའི་བྱ་བ་བྱེད་ཙམ་སྟོན་པ་ཡིན་ན། དེའི་རྣམ་དབྱེ་སུ་དེ་གཉིས་པ་ལས་སུ་བྱ་བར་འགྱུར་མོད། དེ་ལྟར་མ་ཡིན་པར་རྒྱལ་ཁབ་འཕེལ་ཐབས་ཀྱི་ཆེད་དུའམ་དོན་དུ་བཟོ་གྲྭ་འཛུགས་པར་སྟོན་པ་ཡིན་ལ། དེ་རྣམ་དབྱེ་སུ་སྒྲའི་ནུས་པས་གོ་བ་ཡིན། ཚིགས་བཅད་སོགས་ཀྱི་སྐབས། སུ་མེད་ན། རྒྱལ་ཁབ་འཕེབ་ཐབས་བཟོ་གྲྭ་འཛུགས། ཞེས་བརྗོད་ཚེ་རྣམ་དབྱེ་སུ་བསྡུས་པ་ཡིན་པར་ཤེས་དགོས། གོས་སུ་རས་འཐག་ལྟ་བུ་ལ། རྣམ་དབྱེ་སུ་མེད་ན་གོས་རས་འཐག་ཅེས་པ་གོས་ཀྱི་ཆེད་དུ་རས་འཐག་པར་མི་གོ་བར། རས་འཐག་པ་ཙམ་དུ་འགྱུར་རོ། ལ་དོད་བཞི་བ་དགོས་ཆེད་ལ་འཇུག་པ། དཔེར་ན། རྒྱལ་ཁབ་འཕེལ་ཐབས་སུ་བཟོ་གྲྭ་འཛུགས། གོས་སུ་རས་འཐག། ཁ་ཟས་སུ་འབྲས་ཉོས། སྡོད་ཁང་སུ་ཁང་བ་བརྩིགས། རི་དྭགས་བདའ་རུ་རི་མགོར་སོང་། གྲོགས་དགའ་རུ་རོགས་རམ་བྱེད། ཡོན་ཏན་ལོན་པ་རུ་བརྩོན་འགྲུས་བསྐྱེད། དགྲ་འགོག་པར་རུ་མཚོན་ཆ་བསྒྲིག། འཚོ་བ་རུ་ངལ་རྩོལ་བྱེད། ལོ་ཐོག་ལེགས་པར་ལུད་ལྡུག། གྲོགས་དགའ་བར་རོགས་རམ་བྱེད། ལོ་ཐོག་ཏུ་ཞིང་རྨོ། དགྲ་འགོག་ཏུ་སྔོན་ལ་སོང་། གྲ་སྒྲིག་ཏུ་ལས་བྱེད་པ་འཚོགས། མེ་ཏོག་ཏུ་ཆུ་དྲངས། ལྟོ་རྒྱབ་ཏུ་ཞིང་ལས་བྱས། དོན་འགྲུབ་ཏུ་འབད་བརྩོན་བགྱིས། ལས་དོན་སྒྲུབ་ཏུ་ཞིང་གྲོང་ལ་སོང་། ཁང་ཐོག་འགེབ་ཏུ་རྫ་གྱོ་བཟོས། འགྲུལ་བ་ཕ་རོལད་སྒྲོལ་ཏུ་ཆུ་ཁར་སོང་། དཔལ་འབྱོར་འཕེལ་ཏུ་བཟོ་ཞིང་ལ་འབད། སྐད་ཡིག་བསྒྱུར་ཏུ་ཉི་ཧོང་ལ་སོང་། རིག་གནས་མཐར་ཕྱིར་ཏུ་ཧུར་བརྩོན་བྱས། ས་ཞིང་དུ་ས་རྒོད་བརྐོས། ཞིང་ནང་བོང་མ་རྡུང་དུ་སོང་། རྒྱལ་ཁབ་སྲུང་སྐྱོབ་ཏུ་མཚོ་དམག་བསྒྲིག། སྐད་ཡིག་སྦྱོང་དུ་ལྷ་སར་སོང་། ཞིབ་དཔྱོད་དུ་མི་ཁ་ཤས་སོང་། རྩད་བཅོད་དུ་མི་མངགས། དོན་འགྲུབ་ཆེད་དུ་འབད་འབུངས་བགྱིས། སྙན་སྒྲོན་དུ་ཡི་གེ་ཕུལ། ཚོད་བགམ་དུ་གཏམ་དྲིས། ཕ་རོལ་བོ་ལ་ཚོད་བགམ་དུ་ཕྱིན། ཁྱམས་རར་ཞལ་འཛོམས་དུ་ཕྱིན། བཅའ་ལག་གཡར་དུ་སོང་། གྲོས་བསྡུར་དུ་འཚོགས། ཆུ་ཡུར་དུ་ས་རྐོ། བཞེས་ཕོར་དུ་དཀར་ཡོལ་ཉོས། མཚམས་སྦྱོར་དུ་ཡི་གེ་བྲིས། ནད་སེལ་དུ་སྨན་པ་བསྟེན། འཆིང་འགྲོལ་དུ་འཐབ་རྩོད་བྱེད། འོད་གསལ་དུ་སྒེའུ་ཁུང་བཏོན། སྐོམ་ན་ཇ་འཐུང་། ཟས་གཡོ་བ་ན་མེ་འབུད། རིག་པ་སློབ་པ་ན་བརྩོན་འགྲུས་བྱེད་ལྟ་བུ། ལ་ཡིག་དེ་ཀུན་གྱི་ཚབ་ཏུ་འཇུག་པ་ནི། རྒྱལ་ཁབ་འཕེལ་ཐབས་ལ་བཟོ་གྲྭ་འཛུགས། གོས་ལ་རས་འཐག། ཡོན་ཏན་ལེན་པ་ལ་བརྩོན་འགྲུས་དགོས། འཚོ་བ་ལ་ངལ་རྩོལ་བྱེད། མགྲོན་པོ་ལ་མེ་བཏང་། ནད་པ་ལ་སྨན་བྱིན། དགྲ་འགོད་ལ་སྔོན་དུ་སོང་། གྲ་སྒྲིག་ལ་ལས་བྱེད་འཚོགས། མེ་ཏོག་ལ་ཆུ་འདྲེན། རིག་པ་སློབ་པ་ལ་བརྩོན་འགྲུས་བྱེད། ཟས་གཡོ་བ་ལ་མེ་འབུད། དོན་སྒྲུབ་ལ་བརྩོན་། སྐད་ཡིག་བསྒྱུར་ལ་ཉི་ཧོང་དུ་སོང་། བོང་མ་བརྡུང་ལ་སོང་། ཞིབ་དཔྱོད་ལ་སོང་། རྩད་གཅོད་ལ་སོང་། ཡི་གེ་ལེན་ལ་སོང་། རྒྱན་ལ་མུ་ཏིག་ཉོས། ཚོད་བགམ་དཀའ་གནད་འདྲི། གྲོས་བསྡུར་ལ་སོང་། བཞེས་ཕོར་ལ་དཀར་ཡོལ་ཉོས། ནད་སེལ་ལ་སྨན་པ་བསྟེན། ཟས་གཡོ་བ་ན་བྱ་བ་ཅི་སྒྲུབ་དགོས་ཞེས་དྲིས་པའི་ལན་དུ། ཟས་གཡོ་བ་ན་མེ་གཏོང་ཞེས་པའི་ན་ཡིག་ནི་དགོས་ཆེད་ཡིན་ལ། ཟས་གཡོ་བའི་དུས་སུ་མེ་གཏོང་བ་ལ་བསམ་ནས་ཟས་གཡོ་བ་ན་མེ་གཏོང་ཞེས་པའི་ན་ཡིག་ཚེ་སྐབས་ཡིན། དེ་བཞིན་དུ་སྐོམ་པས་གདུང་བའི་མི་ལ། སྐོམ་གདུང་སེལ་ཆེད་དུ་ཇ་འཐུང་། ཞེས་བརྗོད་འདོད་ནས། སྐོམ་ན་ཇ་འཐུང་ཞེས་བརྗོད་པའི་ནི་ཡིག་ན་ིདགོས་ཆེད་ཡིན་ཏེ། སྒྲ་ནི་བརྗོད་འདོད་རྗེས་འབྲང་ཕྱིར།
བར་རིམ།
བར་རིམ་ངམ་བར་གྱི་བང་རིམ་
གསལ་བཤད།
ས་ངོས་ནས་སྟོང་སྨིས་༥༠~༨༥མཐོ་བའི་རླུང་ཁམས་ཆེན་པོའི་བང་རིམ་ལ་བར་གྱི་བང་རིམ་ཟེར། བར་གྱི་བང་རིམ་གྱི་དྲོད་ཚད་ནི་མཐོ་ད་འཕར་བ་ང་སྦྲགས་ས་མར་ཆག་གི་ཡོད་ལ། ཕན་ཚུན་བལྟོས་རྒྱུག་བྱེད་པ་ཡང་ཡོད། འོན་ཀྱང་མཁའ་དབུགས་ཧ་ཅང་ཉུང་བ་དང་རླངས་པའི་འདུ་ཚད་ཉུང་བས། གནམ་གཤིས་ཀྱི་འགྱུར་ལྡོག་འབྱུང་གི་མེད། བར་གྱི་བང་རིམ་ཀླད་ཀྱི་དྲོད་ཚད་༡༠༠°Cཡས་མས་ཡོད། བར་གྱི་བང་རིམ་དང་དེའི་ཡན་ཆད་ཀྱི་རླུང་གི་འདུས་རྡུལ་དེ་ཉི་མའི་སྨུག་ཕྱིའི་འོད་ཟེར་དྲག་པོ་འཕྲོས་པའི་འོག་ཏུ་མང་ཆེ་བ་གློག་ལྡན་འདུས་རྡུལ་ལ་གྱུར་ཏེ། གློག་གྱེས་བང་རིམ་ཆགས་ཡོད། དེས་ས་ངོས་ཀྱི་སྐུད་མེད་གློག་རླབས་ལྡོག་འཕྲོ་བྱེད་ཐུབ་པས། ས་སྟེང་གི་གླིང་བརྒལ་སྐུད་མེད་རླུང་འཕྲིན་གཏོང་རྒྱུ་དེ་ལ་བརྟེན་ནས་མངོན་འགྱུར་བྱེད་ཀྱི་ཡོད།
གཡར་འཛིན།
༄༅། །གཡར་འཛིན་ནི་ཚན་པའམ་མི་སྒེར་གྱི་ས་ནས་གནས་སྐབས་ཤིག་རིང་དངོས་རིགས་ཚུར་གཡར་བ་ཕྱིར་སྤྲོད་བྱ་རྒྱུའི་གཞི་འཛིན་ས་ཞིག་ཡིན། གཡར་འཛིན་འབྲི་སྐབས་ཡིག་སྲོལ་ལ་དོ་སྣང་བྱེད་དགོས་པ་སྟེ། ༡ .ཐོག་མར་འཛིན་ཡིག་གི་འགོ་ཐོད་དཀྱིལ་དབུས་སུ “ གཡར་འཛིན ” ཞེས་འཛིན་ཡིག་གི་རིགས་གྲས་མཚོན་པའི་ཁ་བྱང་བྲི་དགོས། ༢ .གཡར་ཁུངས་ཀྱི་ཚན་པའམ་མི་སྒེར་གང་དང་སུ་ ཡི ན་བྲི་དགོས། ༣ .གཡར་པོ་བྱུང་བའི་དངོས་པོའི་མིང་དང༌། ལེགས་ཉེས། ཆེ་ཆུང༌། ཁ་གྲངས་སོགས་ཞིབ་ཚགས་བྲི་དགོས། ༤.ཚན་པའམ་རང་མིང་དང༌། ལོ་ཟླ་ཚེས་གྲངས་བཅས་ཁ་གསལ་བྲིས་ཐོག་ཚན་པའམ་མི་སྒེར་གྱི་རྟགས་ཐམ་རྒྱག་དགོས།
དཔེ་གཞི 1
གཡར་འཛིན།
བདེ་སྐྱིད་ཤང་ནས་གུར་གསར་པ་་གསུམ་དང་།  རྩྭ་རས་བཅོ་ལྔ་（དེའི་ནང་རྙིང་པ་བདུན་）ཉིན་བདུན་རིང་གཡར་སོན་བྱུང་་བ་དུས་ཐོག་ཏུ་ཉམས་མེད་་གྲངས་ཚང་འདི་ཐོག་ནས་རྩིས་འབུལ་ཞུ་འཛིན་དུ། སྐྱིད་ཁང་ཕྱུགས་རྫི་བ་རྟ་འགྲིན་གྱིས། ××××ལོའི་ཟླ××ཚེས××ལ།
སྙོམས་རྒྱུག་རིམ།
སྙོམས་རྒྱུག་རིམ་
བྱུང་འཛིན།
བྱུང་འཛིན།
༄༅། །བྱུང་འཛིན་ཟེར་བ་ནི་ཕར་ཕྱོགས་ཀྱི་ཚན་པའམ་མི་སྒེར་གང་རུང་གི་ས་ནས་དངོས་རིགས་དང་དངུལ་སོགས་རྩིས་བླངས་པའི་གཞི་འཛིན་དུ་སྤྲོད་རྒྱུའི་ཡིག་རིགས་ཤིག་ཡིན་སྟབས་བྱུང་འཛིན་ཞེས་པའི་མིང་དེ་བཏགས། བྱུང་འཛིན་འབྲི་སྐབས་ཡིག་སྲོལ་ལ་དོ་སྣང་བྱེད་དགོས་པ་སྟེ།
༢ .ལག་ཏུ་སོན་པའི་དངོས་རིགས་དང་དངུལ་སོགས་ཚན་པའམ་མི་སྒེར་གང་གི་ས་ནས་བྱུང་བ་གསལ་པོ་བྲི་དགོས།
༣ .དངོས་རིགས་ཀྱི་མིང་དང༌། ལེགས་ཉེས། ག ས ར་རྙིང༌། བཟོ་དབྱིབས། ཚད་གཞི། - ཁ་གྲངས་བཅས་ཆད་ལྷག་མེད་པ་ཁ་གསལ་བྲི་དགོས། ༤.བྱུང་འཛིན་སྤྲོད་མཁན་ཚན་པའམ་མིའི་མིང་དང་ལོ་ཟླ་ཚེས་གྲངས་བཅས་གསལ་པོ་བྲིས་ཐོག་ཚན་པའམ་མི་སྒེར་གྱི་རྟགས་ཐམ་རྒྱག་དགོས། དཔེ་གཞི 1
བྱུང་འཛིན།
ས་གནས་གུང་གཞོན་སྡེ་ཚོགས་ཨུ་ཡོན་ལྷན་ཁང་ནས་བརྗེད་ཐོ་འགོད་དེབ་ངོ་གྲངས་བཅུ་དང་། ལྕགས་སྨྱུག་ངོ་གྲངས་བཅུ་ཐམ་པ་གནང་སོན་བྱུང་འཛིན་དུ། གནམ་གཤིས་ལས་ཁུངས་གྱི་གུང་གཞོན་སྡེ་ཚོགས་་ཀྲི་པུའུ་ཡི་མཚམས་གཅོད་ཀྱིས། ××××ལོའི་ཟླ××ཚེས××ལ།
བླངས་འཛིན།
བླངས་འཛིན།
༄༅། །བླངས་འཛིན་ཟེར་བ་ནི་དངུལ་ལམ་དངོས་པོ་སོགས་ཚུར་བླངས་པའི་གཞི་འཛིན་དུ་སྤྲོད་རྒྱུའི་ཡིག་རིགས་ཤིག་རེད། གལ་ཏེ་མི་གཞན་གྱི་ཚབ་བྱས་ནས་བླངས་ན་ཚབ་བྱེད་བླངས་འཛིན་བྲིས་་ཀྱང་འཐུས། དེའི་འབྲི་སྟངས་ནི་གཡར་འཛིན་དང་བྱུང་འཛིན་གྱི་འབྲི་སྲོལ་དང་གཅིག་མཚུངས་ཡིན།
དཔེ་གཞི 1
བླངས་འཛིན། ༄༅། །  འདི་གའི་མཛོད་ཁང་ནས་ཕྱགས་མ་ལྔ་དང༌། སྦྱག་མ་བཅུ། ཕྲག་ཤིང་བཞི། ཆུ་ཟོམ་བརྒྱད། ཐེར་ཆུང་གཅིག་བཅས་བླངས་འཛིན་དུ། ཆབ་སྲིད་ཚན་པའི་གཞུང་དོན་ཁང་གི་བཟང་མོས། ××××ལོའི་ཟླ××ཚེས××ལ།
ཆུང་ཆུངབརྐོསབུ་མོ
ཆུང་ཆུངབརྐོསབུ་མོ
འཐབ་རྒྱུག་རིམ།
འཐབ་རྒྱུག་རིམ་
རོང་ཟོམ་རྣམ་ཐར་
རོང་ཟོམ་ཆེན་པོའི་བྱུང་བ་མདོར་བསྡུས་སུ་བཀོད་པ།
རྫོང་རྒྱབ་ཀླུ་ཁང་
ཕོ་བྲང་པོ་ཏཱ་ལའི་རྒྱབ་ཏུ་ཀླུ་ཁང་དེ་མཇལ་རྒྱུ་ཡོད། ཀླུ་ཁང་དེ་ནི། སྤྱི་ལོའི་དུས་རབས་བཅུ་བདུན་པར་རྒྱལ་བ་སྐུ་ཕྲེང་ལྔ་པའི་དུས་པོ་ཏཱ་ལ་རྒྱས་བསྐྲུན་མཛད་སྐབས་གནས་དེ་ནས་ས་བསྔོག་པས་རྗེས་སུ་མཚེའུ་དེ་ཆགས། རྫིང་བུའི་དབུས་སུ་བྲག་རི་ཆུང་ཆུང་ཞིག་ཡོད་པ་ལ་སྒྲུབ་ཕུག་ཅིག་ཀྱང་ཡོད་ཟེར་བ་ལ་རྒྱལ་བ་སྐུ་ཕྲེང་དྲུག་པས་བོད་ལ་ཆར་ཆུ་དུས་སུ་བབས་ཆེད་དུ་ཀླུ་ཁང་དེ་བསྐྲུན་གནང་མཛད། དེ་རྗེས་རྒྱལ་བ་སྐུ་ཕྲེང་བརྒྱད་པ་འཇམ་དཔལ་རྒྱ་མཚོའི་དུས་ཕོ་བྲང་ཐོག་བརྩེགས་གསུམ་ལྡན་ཕྱོགས་བཞིར་སྒོ་བཞི་ཅན་འདི་བསྐྲུན་གནང་མཛད་པ་ཡིན། ད་ལྟ་མཇལ་རྒྱུ་ཡོད་པའི་དབྱིབས་དེ་ཡིན། ཀླུ་ཁང་དེའི་འོག་ཤོད་དུ་ཀླུ་མལ་གྲོ་གཟི་ཅན་གྱིས་གཙོས་ཀླུ་ཆེན་བརྒྱད་ཀྱིས་བསྐོར་བ་དང་། བར་ཐོག་ཏུ་སངས་རྒྱས་ཀླུ་དབང་གྱི་རྒྱལ་པོའི་སྐུ་བརྙན། སྟེང་ཐོག་ཏུ་རྒྱལ་བའི་གཟིམ་ཆུང་གི་ལྡེབས་རིས་སུ་བོད་ཀྱི་ལྷ་མོའི་འཁྲབ་གཞུང་ཁག་དང་། རྩ་རླུང་འཕྲུལ་འཁོར་དང་། ཞི་ཁྲོའི་ལྷ་ཚོགས་ཀྱི་དཔེ་རིས། ཡང་ཐོག་ཏུ་གསེར་ཟངས་ཀྱི་རྒྱ་ཕིབས་བཅས་ཡོད། རྒྱལ་བ་འཇམ་དཔལ་རྒྱ་མཚོ་དང་། པཎ་ཆེན་བསྟན་པའི་ཉི་མ་རྣམ་གཉིས་གནས་དེར་ཀླུ་བུམ་སྒྲུབ་གནང་གིས་ཆར་འབེབས་གནང་བ་ཡིན། དེ་ནས་བཟུང་རྣམ་རྒྱལ་གྲྭ་ཚང་ནས་དགེ་འདུན་རེ་གཏོང་གནང་དགོས། སྔོན་ས་ག་ཟླ་བའི་ཚེས་༡༥ཉིན་ལྷ་སའི་མང་ཚོགས་རྣམས་སྔ་དྲོ་གླིང་སྐོར་དང་། ཕྱི་དྲོ་གནས་དེར་འཛོམས་ཏེ་ཀོ་གྲུ་བཏང་ནས་གཞས་དང་། རྣམ་ཐར་གཏོང་བ་དང་། ཀླུ་ཁང་ལ་ཆོས་མཇལ་ཞུ་བ། ནང་མའི་སྐྱིད་སྡུག་ཅེས་པའི་གླུ་རོལ་ཚོགས་པས་གླུ་གཞས་དང་རོལ་མོ་གཏོང་བ་སོགས་བྱེད། ཀླུ་ཁང་དེ་ནས་ཕོ་བྲང་པོ་ཏ་ལའི་སྐུ་རྒྱབ་ཡོངས་རྫོགས་མཇལ་ཐུབ་བ་དང་། མཐའ་འཁོར་དུ་ལོ་མང་སོང་བའི་ལྗོན་ཤིང་གོག་པོས་བསྐོར་ནས་ཡོད་པ། ཀླུ་ཁང་དེའི་ལྷོ་ངོས་སུ་གླང་པོ་ཆེའི་སྡོད་གནས་ཏེ་གླང་ཁང་ཞེས་པ་ཡོད། གླང་ཆེན་གྱི་འཐུང་ཆུ་ནི་ཀླུ་ཁང་གི་རྫིང་བུའི་ཆུ་དེ་མ་ཡིན་པར་བྲག་ལྷ་ཀླུ་སྒུག་ཏུ་འགྲོ་སའི་ལམ་དུ་ཆུ་མིག་ཞིག་ཡོད་པས་དེར་ཉིན་ལྟར་གླང་རྫི་བས་ཆུ་སྟེར་བར་ཁྲིད་དགོས། གླང་ཆེན་པོ་ཏ་ལའི་མདུན་དུ་འབྱོར་སྐབས་ཕོ་བྲང་ལ་ཁ་སློག་ནས་མཆུ་ཏོས་གུས་ཞབས་མཚོན་བྱེད་ལན་གསུམ་བྱེད། དེ་ནས་ཆུ་བཏུངས་ཚར་རྗེས་བྲག་སྒོ་ཀ་ལིང་འོག་ནས་རང་གནས་སུ་ཁྲིད་འགྲོ་བ་ཡིན། ད་ལྟ་ཀླུ་ཁང་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་། རྒྱ་རྡོ་ལས་གྲུབ་པའི་གཞུ་དབྱིབས་ཅན་གྱི་ཟམ་པའང་བསྐྲུན་པས་འགྲོ་སྟབས་བདེ་པོ་ཡོད།
མདོ་སྨད་
མདོ་སྨད་སྤྱི་བཤད་སྙིང་བསྡུས།
ཆད་འཛིན།
ཆད་འཛིན།
༄༅། །ཆད་འཛིན་ཟེར་བ་ནི་དངུལ་དང་རྒྱུ་དངོས་གང་ཞིག་སྔ་གཡར་ཕྱིར་སྤྲོད་བྱེད་སྐབས་ཆད་སྐྱོན་བྱུང་རིགས་ཁུངས་བསྒྲིག་བྱ་རྒྱུའི་གཞི་འཛིན་ཡི་གེ་ཞིག་རེད། དེའི་འབྲི་སྟངས་སྤྱིར་ན་གཡར་འཛིན་སོགས་དང་གཅིག་མཚུངས་ཡིན། དཔེ་གཞི། 1
ཆད་འཛིན།
༄༅། །བདེ་སྐྱིད་གྲོང་གསར་ནས་ཁ་སྔོན་ལྕི་བ་རྩྭ་རས་ཆིག་སྟོང་དྲུག་བརྒྱ་སྔ་གཡར་བྱས་པའི་ཐོག་ད་ལམ་ལྕི་བ་རྩྭ་རས་ཆིག་སྟོང་ལྔ་བརྒྱ་ཐམ་པ་ཕུལ་འཕྲོས་ད་དུང་རྩྭ་རས་བརྒྱ་ཐམ་པ་ཆད་པ་རྣམས་འདི་ཟླའི་ནང་ཚུན་དུ་སྐྱིན་ཚབ་ཆད་མེད་གྲངས་ཚང་འབུལ་འཛིན་དུ། བདེ་སྐྱིད་ཟ་ཁང་གི་དབང་རྒྱལ་གྱི ས། ××××ལོའི་ཟླ××ཚེས××ལ། （ཐམ་ཀ）
༧༧ (གྲངས་ཀ།)
༧༧ནི་རང་བྱུང་གི་གྲངས་ཞིག་སྟེ་༧༦པའི་རྗེས་མ་དང་༧༨པའི་སྔོན་དུ་ཡིན།
ཉོས་འཛིན་དང་བཙོངས་འཛིན།
ཉོས་འཛིན་དང་བཙོངས་འཛིན།
༄༅། །ཉོས་འཛིན་དང་བཙོངས་འཛིན་ནི་དངོས་པོ་ཇི་ཡིན་ར་སྤྲོད་བྱེད་པའི་ཡིག་རིགས་ཤིག་ཡིན། དེང་སྐབས་འཛིན་ཡིག་དེ་རིགས་སྤྱིར་ན་དཔར་མ་ཤ་སྟག་ཡིན་པས་དངོས་མིང་དང༌། ཁ་གྲངས། གོང་ཚད་བཅས་རེའུ་མིག་གི་དྲ་མིག་ཁུངས་སོ་སོར་བྲིས་ན་འགྲིགའོན་ཀྱང་སྐབས་འགར་འཛིན་ཡིག་དཔར་མ་མེད་སྐབས་ཆ་ཚང་ལག་བྲིས་བྱས་ནས་མཇུག་ཏུ་རྟགས་ཐམ་རྒྱག་དགོས།
དཔེ་གཞི 1
ཉོས་འཛིན།
བཙོངས་འཛིན།
༄༅། །××××སློབ་གྲྭར་བློ་མཐུན་ཚེ་དབང་གདོང་བེར་དོའི་སོལ་བ་རྒྱ་མ་རེར་རིན་སྒོར་ཟུར××རེ་བརྩིས་ཁྱོན་རྒྱ་མ་ཆིག་སྟོང་ལྔ་བརྒྱར་རིན་སྒོར××བྱས་ཏེ་སྤུས་ཚོང་ཞུས་འཛིན་དུ། ××ཤང་ཐོན་སྐྱེད་ཚན་པའི་འགན་འཁུར་བློ་བཟང་གིས། ××××ལོའི་ཟླ××ཚེས××ལ། （ཐམ་ཀ）
ལུག་རིན་པོ་ཆེ།
ལུག་རིན་པོ་ཆེ་ཟེར་བའི་མི་ཆུང་སྐྱ་བོ་ཞིག
དངོས་མིང་། ཡི་ཤེས་བསྟན་འཛིན། མིང་འདོགས། ལུག་གམ་ལུག་རིན་པོ་ཆེ།
༡༩༨༥ལོའི་ཟླ་༡༢ནང་བོད་ལྗོངས་ལྷ་ས་ཆུ་ཤུར་་རྫོང་དུ་འཁྲུངས། ཁོང་གི་མཚན་དངོས་ལ་ཡེ་ཤེས་བསྟན་འཛིན་ཟེར་ཞིང་། དེ་སྔོན་ཡིན་ན། ཆུ་ཤུར་རྫོང་སློབ་འབྲིང་གི་བོད་ཡིག་དགེ་རྒན་ཞིག་དང་། རྗེས་སུ། གཞུང་ཞབས་ལས་ཀ་ནས་དོན་ཏེ། ད་ལྟ་བོད་ལྗོངས་ཞོལ་འདོད་དཔལ་སྲོལ་རྒྱུན་བཟོ་རིག་སློབ་གྲྭའི་སློབ་སྤྱི་རེད། ཁོ་རང་ཆུང་དུས་ནས་ནང་སར་སློབ་གྲྭར་སོང་སྟེ། སློབ་འབྲིང་དང་མཐོ་འབྲིང་། སློབ་ཆེན་ཆ་ཚང་ནང་སར་འགྲིམས། སློབ་ཆེན་སྐབས་དང་། གཞུང་ཞབས་ལས་གནས་སྐབས་སུ་བོད་ཡིག་ཆ་འཕྲིན་ཅན་དུ་འགྱུར་རྒྱུ་ལ་ཤུགས་ནུས་མང་པོ་བགྱིས་ཡོད་རེད། ཕྱི་ལོ་༢༠༡༣ལོ་སྨད་དུ་"ལུག་ཚང་དཔལ་ཡོན་"ཞེས་པའི་འཕྲིན་སྟེགས་བཟོས་པ་དང་། དེ་ནི་ཧ་ལམ་བོད་ཡིག་གི་འཕྲིན་སྟེགས་སྔ་གྲས་ཤིག་རེད་ལ། ད་ལྟ་ཆ་བཞག་ན། དོ་ཁུར་བྱེད་མཁན་ཡང་མི་ཁྲི་༢༦ཙམ་ལས་བརྒལ་ཡོད་འདུག བོད་ཡིག་སྤྱི་ཚོགས་ཀྱི་མི་ཞིག་ཡིན་ན། དེའི་ཁ་པར་ནང་། ཧ་ལམ་ལུག་ཚང་དཔལ་ཡོད་མེད་མི་སྲིད་པ་ཞིག་རེད། རྒྱུན་དུ་ཉེ་འཁོར་མིས་ཁོང་"ལུག་རིན་པོ་ཆེ་"འབོད་པ་མ་གཏོགས། རིན་པོ་ཆེ་དངོས་གནས་མ་རེད། མིང་འདོགས་ཙམ་རེད། དེའང་འདོགས་ལུགས་ཡོད་དེ། ལུག་རིན་པོ་ཆེ་སློབ་ཆུང་སྐབས་སུ་དགའ་པོ་བྱས་སའི་བུ་མོ་ཞིག་ཡོད་པ་དང་། རྗེས་སུ། བུ་མོ་དེ་དང་། ལུག་གཉིས་ག་སྔ་རྗེས་སུ་ཅང་སུའུ་ཁྲང་ཀྲའུ་མི་རིགས་སློབ་འབྲིང་དུ་འབྱོར། བུ་མོ་དེས་གང་ཅིའི་ཐད་ནས་ལུག་རིན་པོ་ཆེ་ལ་རོགས་རམ་མཛད་པས། མཐའ་མར། རོགས་པ་ཚོས་བུ་མོའི་དེའི་མིང་འདོགས་"ལུག་"ཅེས་པ་དེ་དགེན་ཡི་ཤེས་བསྟན་འཛིན་གྱི་སྒང་ལ་སྦྱར་བས། ཡོང་ཁུངས་དེ་འདྲ་རེད། ཁོ་རང་ནི་ཕུགས་བསམ་དང་། དམིགས་ཡུལ་འཁྱེར་ནས་སློབ་ཆེན་གྱི་སྒོ་ཁ་འཛུས་པ་ཡིན་ཟེར། རྗེས། ཀྲུང་དབྱངས་མི་རིགས་སློབ་ཆེན་གྱི་ཤེས་ལྡན་པ་འཇམ་དབྱངས་སྐྱབས་ཀྱིས་གསར་དུ་"ལུག་རིན་པོ་ཆེ་"ཞེས་བཏགས་སྐད།
༡༩༩༠ལོ་ནས་༡༩༩༩ལོའི་བར་ཆུ་ཤུར་གྲོང་བརྡལ་དམངས་འཛུགས་སློབ་གྲྭ་དང་ཆུ་ཤུར་རྫོང་ཆ་ཚང་སློབ་ཆུང་དུ་སློབ་ཆུང་འགྲིམས། ༡༩༩༩ལོར་ནང་སའི་སློབ་གྲྭར་རྒྱུགས་ལོན། ཅང་སུའུ་ཁྲང་ཀྲའུ་བོད་ལྗོངས་སློབ་འབྲིང་རུ་ལོ་བཞིའི་དམའ་འབྲིང་གི་འཚོ་བར་རོལ། ༢༠༠༢ལོའི་ཟླ་༩པར་ཅང་སུའུ་ཞིང་ཆེན་པན་ནིའུ་མཐོ་རིམ་སློབ་འབྲིང་དུ་རྒྱུགས་ལོན། མཐོ་འབྲིང་ལོ་གསུམ་རྒྱ་རིགས་སློབ་གྲྭར་འཚོ་བ་རོལ། ༢༠༠༦ལོའི་ཟླ་༩པར་པེ་ཅིང་དགེ་འོས་སློབ་ཆེན་རུ་རྒྱུགས་ལོན། དེ་ནས་ལོ་བཞིའི་རིང་སློབ་གསོ་རིག་པའི་སྐོར་ལ་སྦྱང་པ་བྱས། སློབ་ཆེན་རིང་ཁོང་གིས་རང་ཉིད་ཀྱི་དཀའ་སྤྱད་འབད་བརྩོན་ལ་བརྟེན་ནས་ཕྱོགས་གང་སྤྱིའི་ཐད་ནས། འགྲུབ་འབྲས་ཆེན་པོ་ཐོན་ཡོད་ལ། སློབ་ཆེན་སློབ་མའི་ཁྲོད་མིག་དཔེ་བཟང་པོ་ཞིག་ཏུ་གྱུར། ༢༠༡༠ལོའི་ཟླ་༦པར་སློབ་གྲྭ་ཆེན་མོ་ནས་མཐར་ཕྱིན་ཏེ། ལྷ་ས་ཆུ་ཤུར་རྫོང་སློབ་འབྲིང་དུ་སློབ་གསོའི་བྱ་གཞག་ལ་འབད་པ་བྱེད་བཞིན་ཡོད། དེ་བས་ཁོང་གིས་རང་གི་སྙིང་རུས་དང་། སེམས་ཤུགས། འབད་པ་བཅས་ལ་བརྟེན་ནས་བོད་ཡིག་དགེ་རྒན་གྱི་གན་དེ་རང་ཉིད་ཀྱི་ཕྲག་པར་ལེན་པ་རེད། ༢༠༡༥ལོའི་ཟླ་༩པར་གཞུང་གི་ལས་གནས་བསྐྱུར་ནས། བྱ་གཞག་གསར་གཏོད་ཀྱི་ལས་གནས་སུ་བཞུགས་པ་དང་བོད་ལྗོངས་ཞོལ་འདོད་དཔལ་སྲོལ་རྒྱུན་བཟོ་རིག་སློབ་གྲྭའི་སློབ་སྤྱིའི་འགན་བཞེས་གནང་། ༢༠༡༦ལོ་ནས་ཞོལ་འདོད་དཔལ་སློབ་གྲྭའི་ཁ་ཕྱོགས་གསར་པ་དང་འཆར་གཞི་གསར་པ་བཏིང་བ་དང་། སྔར་ཡོད་ཀྱི་སློབ་གྲྭ་འདི་དངོས་བཟོ་རིག་ལག་རྩལ་གྱི་སློབ་གྲྭ་ཞིག་ཏུ་གྱུར། ༢༠༡༧ལོ་ནས་ཞོལ་འདོད་དཔལ་སློབ་གྲྭ་རྒྱ་བསྐྱེད་དང་ལས་རིགས་ལག་རྩལ་མང་རུ་གཏོང་བ། དེ་ནས་ལྷ་ས་གྲོང་འཁྱེར་རིམ་པའི་ཀུན་གཏོད་ར་བར་འགྱུར་བ། ལོ་འདིར་སྔར་སོང་ལོ་བརྒྱ་ཕྲག་རིང་བཞེངས་མྱོང་མེད་པའི་སྒྲོལ་མ་ཉེར་གཅིག་གི་ཞལ་ཐང་ཆ་ཚང་བ་ཞིག་བཞེངས་པ་དང་དེ་བས་ཧྥ་རན་སིར་འགྲེམ་སྟོན་དུ་འཁྱེར་ནས། བོད་ཀྱི་རིག་གནས་དང་ཐང་གའི་སྒྱུ་རྩལ་འཛམ་གླིང་གི་གར་སྟེགས་ཐོག་ཏུ་བསྐྱོད་ཐུབ་པ། ༢༠༡༨ལོ་ནས་སློབ་གསོའི་སྒྲིག་གཞི་ཚགས་དམ་རུ་གཏོང་བ་དང་། ཞོལ་འདོད་དཔལ་བཟོ་རིག་སློབ་ཆེན་འཛུགས་པའི་འཆར་གཞི་གཏིང་།
ལུག་རིན་པོ་ཆེའི་བརྩམས་ཆོས།
ལུག་ཚང་དཔལ་ཡོན་གྱི་དྲ་ཚིགས།
http://www.tibetsheep.org/
ད་ལྟ་ཡོད་པའི་བོད་ཡིག་ཡིག་གཟུགས་ཕྱོགས་བསྡུས་ཕབ་ལེན་བྱེད་གནས།
ཡིག་གཟུགས་ཀུན་བཏུས།
ལུག་རིན་པོ་ཆེའི་དྲ་ཐོག་ཐོན་ཁུངས།
བོད་ཡིག་ཟིན་བྲིས།
http://blog.amdotibet.cn/tibetsheep/index.aspx
རྒྱ་ཡིག་ཟིན་བྲིས།
http://sheep.tibetcul.com/
http://blog.sina.com.cn/sed100
པོད་ཕྲན།
http://weibo.com/tibetsheep
༧༨ (གྲངས་ཀ།)
༧༨ནི་རང་བྱུང་གི་གྲངས་ཞིག་སྟེ་༧༧པའི་རྗེས་མ་དང་༧༩པའི་སྔོན་དུ་ཡིན།
༧༩ (གྲངས་ཀ།)
༧༩ནི་རང་བྱུང་གི་གྲངས་ཞིག་སྟེ་༧༨པའི་རྗེས་མ་དང་༨༠པའི་སྔོན་དུ་ཡིན།
ཆུ་སྲིན།
ཆུ་སྲིན་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
༨༠ (གྲངས་ཀ།)
༨༠ནི་རང་བྱུང་གི་གྲངས་ཞིག་སྟེ་༧༩པའི་རྗེས་མ་དང་༨༡པའི་སྔོན་དུ་ཡིན།
པོ་ཅུ་གྷལ་གྱི་སྐད།
པོ་ཅུ་གྷལ་གྱི་སྐད་ནི་པོ་ཅུ་གྷལ་དང་པུ་རུ་ཟིལ་ཨ་ཧྥེ་རི་ཁའི་རྒྱལ་ཁབ་བ་ཤས་ཀྱི་མི་ཚོས་བེད་སྤྱོད་པའི་སྐད་རིགས་ཞིག་ལ་ཟེར།
༄༅༎ ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང༌།
དོན་ཚན་དང་པོ།
ལི་བེ་རི་ཡ།
ལི་བེ་རི་ཡ་(Liberia)ནི་ཨ་ཧྥེ་རི་ཁའི་རྒྱལ་ཁབ་ཞིག་རེད། དེའི་རྒྱལ་ས་ནི་མོང་རོ་ཝི་ཡ་རེད།
གཏེར་སྟོན་གུ་རུ་ཇོ་ཙེ་
གཏེར་སྟོན་གུ་རུ་ཇོ་ཚེ། ༈ ཡང༌། བྱ་རོག་རྫོང་དུ་དམག་གི་ཁྲིམས་རྔ་བརྡུངས༔ སྙིང་མེད་པོ་རྣམས་གསེར་ཕྱེ་ཆུ་ལ་འཕོ༔ ཟངས་ཡག་བྲག་ལ་སྦས་པའི་གཏེར་ཁ་འདི༔ མི་བཞག་འདོན་པའི་རྟགས་དེ་བསྟན་ནས་འབྱུང༔ གཏེར་སྟོན་གུ་རུ་ཇོ་ཙེ་ཞེས་བྱ་འབྱུང༔ ཞེས་པའི་གཏེར་སྟོན་གུ་རུ་ཇོ་ཚེ་ནི། གཏེར་སྟོན་རང་གི་ལུང་བྱང་ལས་མུ་ཏིག་བཙད་པོའི་སྤྲུལ་པར་གསུངས་ཤིང་སངས་རྒྱས་གླིང་པའི་གཏེར་ལུང་དུ་ཉིད་ཀྱི་སྐུ་སྐྱེ་བ་སྔ་མར་གསལ་བ་ལྟར་ན་མུ་རུབ་བཙད་པོའི་སྤྲུལ་པར་སྣང༌། གང་ལྟར་ཡང་ཐུགས་རྗེ་ཡས་སྤྲུལ་གྱི་ཟུང་འཇུག་སྤྲུལ་པའི་རྣམ་རོལ་འདི་ཉིད་འཁྲུངས་ཡུལ་ནི། སྐྱི་སྨད་སྙེ་མདར་སྔགས་རྒྱུད་དཀྱུས་མ་ཞིག་ཏུ་འཁྲུངས། རྟེན་ཀྱང་དེ་ལྟར་དུ་བཞུགས་པས་གུ་རུ་ཇོ་བོ་ཞེས་བླ་དྭགས་དང༌། མཚན་དངོས་ཚེ་དབང་དར་པོ། སྐུ་ན་གཞོན་དུས་འབྱོར་པས་དབེན་པས་ར་ལུག་སྐྱོང་བའི་ཚུལ་མཛད། ནར་སོན་པ་ན་ཁ་བྱང་ཕྱག་ཏུ་བྱུང་བ་ལ་བརྟེན་སྐྱི་སྨད་ལྷ་རི་རྩེ་ལྔའི་རྒྱབ་ལོགས་བྲག་དམར་ཟང་ཡག་ནམ་མཁའ་རྫོང་ཞེས་དེང་སང་ཟང་ཡག་བྲག་ཏུ་འབོད་པ་བཙུན་མའི་དགོན་ཆུང་ཞིག་ཡོད་པ་དེའི་ཨོ་རྒྱན་སྒྲུབ་ཕུག་ནས་ཟབ་གཏེར་པུསྟི་སུམ་ཅུ་ལྷག་ཙམ་དང༌། སངས་རྒྱས་ཀྱི་རིང་བསྲེལ་འཛད་མེད་དུ་འཕེལ་བའི་ངོ་མཚར་ཅན་དང༌། ཨོ་རྒྱན་གྱི་སྐུ་ཚབ་བརྒྱ་རྩ་བརྒྱད། སློབ་དཔོན་ཆེན་པོས་བསམ་ཡས་ས་འདུལ་གྱི་ཕུར་པའི་སྒྲུབ་པ་མཛད་སྐབས་ཕུར་ཆས་ཡོངས་རྫོགས་ལས་གྲངས་འཕེལ་བས་ལྷག་པ་ལྔ་བརྒྱ་སོགས་ཆོས་དང་རྟེན་གྱི་གཏེར་རྒྱ་ཆེར་སྤྱན་དྲངས་པ་ཕལ་ཆེར་མྱོས་རྒྱལ་བ་ལྷ་ནང་པའི་རྒྱུད་པ་གྱེ་རེ་ལྷ་པའི་ཞལ་ངོ་ལྷ་རིན་ཆེན་དབང་གི་རྒྱལ་པོ་ལ་གཏད་ཀྱང་ཆོས་ཀྱི་འགྲོ་དོན་ཆེར་མ་བྱུང༌། རིང་བསྲེལ་གྱིས་གཞན་དོན་མཐའ་ཡས་པ་སྤེལ། ཕུར་ཆའི་གཙོ་ཕུར་རགས་རིམ་སྟོད་ལུང་མདའ་དངོས་གྲུབ་སྡིངས་སུ་བཞུགས་པ་འཁྲུལ་མེད་དང༌། གཞན་གུ་རུ་ཇོ་ཚེའི་གཏེར་མར་གྲགས་པའི་ཕུར་པ་ད་ལྟའང་མང་དུ་འབྱུང་བར་སྣང༌། གཏེར་ཆོས་དབང་ཕྱུག་རླུང་ཞགས་ཉུང་ངུ་དང་ཤ་བརྒྱ་ཟན་བརྒྱའི་གཏོ་ཆོག་ལས་གཞན་དཔེ་ལུང་གི་རྒྱུན་བཞུགས་པ་མ་མཐོང༌། ཕྱིས་འདིར་རྗེ་བླ་མར་གཏེར་ཁ་མཐའ་དག་གི་བཀའ་བབས་པར་གསུངས་པའི་མཚོན་བྱེད་བཤགས་རྒྱུད་དང་འབྲེལ་བའི་ཞི་ཁྲོའི་བཤགས་སྐོང་ཙམ་ཡང་གཏེར་དུ་བཞུགས་པར་སྣང༌། ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
མ་གཅིག་ལབ་སྒྲོན།
མ་གཅིག་ལབ་སྒྲོན་
མ་གཅིག་ལབ་སྒྲོན།
འདི་ཉིད་རབ་བྱུང་གཉིས་པའི་ཆུ་ལུག་（༡༡༠༣）ལོར་སྐུ་འཁྲུངས། ཤིང་རྟ་ལོར་དགེ་བཤེས་ཨ་སྟོན་ལས་གསན་སྦྱོང་མཛད། དེ་རྗེས་ཕ་དམ་པ་སངས་རྒྱས་བསྟེན་ནས་ཞི་བྱེད་གཅོད་ཀྱི་གདམས་པའི་བདག་པོར་གྱུར། རབ་བྱུང་གསུམ་པའི་ཤིང་འབྲུག་（༡༡༨༤）ལོའི་ཟླ་གསུམ་པའི་ཚེས་བཅུར་གཡའ་རིའི་རྨོག་ལུང་དུ་གཏེར་སྦས།  འདི་ཉིད་ཀྱིས་མཛད་པའི་གཅོད་གཞུང་ནི།  《གཅོད་གཞུང་བཀའ་རྩོམ་ཆེན་མོ》དང་《ཡང་རྩོམ་》《ཉིང་རྩོམ་》《ལེའུ་ལག་》《གནས་ཐེམ་》《ཁོང་རྒོལ་》《གསང་བ་བརྡ་ཆོས་》《ལ་བཟླས་སྐོར་གསུམ་》《གཞི་ལམ་སློང་བ་》《ཁྱད་པར་གྱི་མན་ངག་》དང་བཅས་བཅུ་ཡོད། མཐར་རབ་བྱུང་གསུམ་པའི་ལྕགས་བྱ་（༡༢༠༡） ལོར་འདས། །
ད་དུང་གཟིགས།
མ་གཅིག་ལབ་སྒྲོན་རླབས་ཆེ་བའི་བུད་མེད་བསམ་བློ་བ།
རླབས་ཆེ་བའི་བུད་མེད་བསམ་བློ་བ་ཐོག་མ།
བོད་ཀྱི་ལོ་རྒྱུས་ཁྲོད་ན་གྲགས་ཆེ་བའི་མ་གཅིག་ལབ་སྒྲོན་ནི་སྤྱི་ལོ ༡༡༤༩ ལོར་ལྷོ་ཁར་ཡབ་ཆོས་ཀྱི་ཟླ་བ་དང་ཡུམ་འབུམ་ལྩམ་གཉིས་ལ་འཁྲུངས། དགུང་ལོ་ལྔ་ནས་བཟུང་ཡུམ་ལས་ཡི་གེ་འབྲི་ཀློག་ཐོག་མར་བསླབས། དགུང་ལོ་བརྒྱད་ཀྱི་ཐོག་བཟུང་ཉིན་རེར་བརྒྱད་སྟོང་བ་ཚར་གཉིས་རེ་ཀློག་ཐུབ་པ་མ་ཟད།  དོན་ཡོངས་སུ་མཁྱེན་ཐུབ་པས་ཤེས་རབ་ཅན་དུ་ཀུན་གྱིས་བསྔགས།  ལོ་བཅུ་དྲུག་སྟེང་གྲ་ཐང་དུ་ཕེབས་ནས་གྲྭ་པ་མངོན་ཤེས་ཅན་གྱི་དྲུང་དུ་མཆཱོད་གནས་མ་མཛད་ཅིང་བཞུགས།  ཡུམ་ཕར་ཕྱིན་གྱི་ཡིག་ཆ་རྒྱས་འབྲིང་བསྡུས་གསུམ་ཀུན་ལ་མཁས་པར་གྱུར།  སྐྱོ་སྟོན་བསོད་ནམས་བླ་མ་དང་ཞྭ་དམར་བ།  སྦས་སྟོན།  ཡར་ཐིང་བ།  ཕ་དམ་པ་སངས་རྒྱས་སོགས་མཁས་གྲུབ་དུ་མ་བསྟེན་ནས་ཞི་བྱེད་དང་རྫོགས་ཆེན་ཕྱག་ཆེན་སོགས་མཐའ་ཡས་པ་གསན་པར་བྱས་ཤིང་སྒོམ་སྒྲུབ་མཛད་པས་མཁས་ཤིང་གྲུབ་པའི་རྣལ་འབྱོར་མ་ཆེན་མོར་གྱུར།  དགུང་གྲངས་ཉེར་གསུམ་ལ་ཐོད་པ་བྷ་ཊ་དང་གཉེན་སྒྲིག་མཛད་དེ།  ཀོང་པོ་དང་དབུས་སོགས་སུ་བྱོན་ནས་སྲས་གྲུབ་པ་དང།  གྲུབ་ཆེན།  སྲས་མོ་ལབ་འདུས་རྡེ་རྗེ་གསུམ་འཁྲུངས།  བཟའ་ཟླ་གྲོངས་པས་ཆོས་ཀློག་པའི་ཡོན་གྱིས་སྲས་རྣམས་གསོ་དགོས་པའི་འོ་བརྒྱལ་མང་དུ་མྱང་དགུང་གྲངས་སོ་བཞིའི་སྟེང་ནས་འཁོར་བར་སྐྱོ་བ་སྐྱེས་ནས་གོང་སྨོས་བླ་མ་ལས་དམ་པས་ཟབ་ཆོས་ཀྱི་སྙིང་པོ་མཐའ་དག་བསྟན་པས་།  དབུས་གཙང་གི་སྒྲུབ་གནས་ངེས་མེད།  ལྷོ་ཁ་ཟངས་རི་ཁང་དམར་སོགས་སུ་སྒྲུབ་པ་ཁོ་ན་མཛད། སློབ་མ་མང་དུ་འདུས་པར་ཟབ་ཆོས་ཕྱག་རྒྱ་ཆེན་པོ་གཅོད་ཡུལ་ཞེས་ཕར་ཕྱིན་གྱི་དགོངས་པ་དེ་ཉིད་བསྟན།  ཁོང་གིས་ཕུང་པོ་གཟན་བསྐྱུར་གྱི་ཆོས་གསུངས་པ་ལ་བརྟེན་ནས་བོད་དུ་ཕུང་པོ་བྱ་གཏོར་གྱི་སྲོལ་བྱུང་བའི་བཤད་སྲོལ་ཡོད།   བོད་དུ་དར་བའི་ཕོ་གཅོད་མོ་གཅོད་གཉིས་ལས་མོ་གཅོད་ཀྱི་ཆོས་རྒྱུན་འདི་གྲུབ་མཐའ་ཚང་མར་ཁྱབ་སྤེལ་ཆེ་ཤོས་སུ་གྱུར་པས།  བོད་ཀྱི་སྐྱེས་མ་ཚོའི་སྤྱི་ཚོགས་གནས་བབ་བླ་ལྷག་ཏུ་མཐོར་འདེགས་བྱུང་ཡོད་ལ།  འཛམ་གླིང་ནས་དཔྱད་ནའང་སྐྱེས་མའི་བསམ་བློ་བ་ཐོག་མར་གྱུར་པ་ཟད།   མཆོག་ཏུ་གྱུར་པ་ཞིག་ཡིན་པས།  རང་རིགས་སྐྱེས་མའི་ཁྲོད་ནས་མཚན་སྙན་མཐོ་ཤོས་སུ་གྱུར།
དགོངས་སྤྱོད།
ཡང་དག་དོན་ལ་ལྷ་དང་འདྲེ་མེད་ཀྱང་། །རྣམ་རྟོག་ཅན་ལ་ལྷ་དང་འདྲེ་རུ་སྣང་། །རྣམ་རྟོག་མི་རྟོག་སློམས་སུ་བཞག་ནས་ཀྱང་། །རྟོག་ཅན་རྟོག་འདུལ་མའི་ཆོས་ལུགས་ཡིན།།
ཤར་སྤྲུལ་རིན་པོ་ཆེ།
༅། །མཚུངས་མེད་གྲུབ་དབང་ཤར་སྤྲུལ་རིན་པོ་ཆེ་སྐུ་ཕྲེང་གསུམ་གྱི་མཛད་རྣམ་རག་བསྡུས་དད་གུས་ལྗོན་བཟང་གཞོན་ནུ་ཞེས་བྱ་བ་བཞུགས་སོ།། །།
༄། ཨོཾ་སྭ་སྟི། །གདོད་མའི་མགོན་པོ་ཀུན་བཟང་ཡབ་ཡུམ་དང་། །
རིགས་ཀུན་ཁྱབ་བདག་དཔལ་ལྡན་རྡོ་རྗེ་སེམས
།བི་མ་ལ་སོགས་འོད་སྐུའི་རྒྱལ་བ་རྣམས།
།བྱང་ཆུབ་སྙིང་པོའི་བར་དུ་གུས་ཕྱག་འཚལ།
།རབ་འབྱམས་རྒྱལ་བ་ཀུན་གྱི་སྤྱི་གཟུགས་ཆེ།
།འགྲོ་ཀུན་ཐར་གླིང་སྟོན་པའི་དེད་དཔོན་ཆེ།
།བཀའ་དྲིན་མཚུངས་མེད་གུ་རུ་རིན་པོ་ཆེ།
།རྒྱལ་དབང་མཚོ་སྐྱེས་རྡོ་རྗེའི་གསང་གསུམ་མཛོད།
།ཐོགས་མེད་ཅིག་ཅར་རྡོལ་ལ་མངའ་བརྙེས་པ།
།ཕྲིན་ལས་ཉི་མ་ཕྱོགས་མེད་འཆར་བའི་དཔལ།
།གཏེར་ཆེན་སུརྱ་ཀིརྟི་གཙུག་ན་མཆོད།
།ད༵མ་ཆོ༵ས་བདུད་རྩིའི་སྨིན་གྲོལ་འདོམས་མཁས་པ།
།རྒྱ༵་མཚོ༵་ལྟ་བུའི་ཐུགས་སྐྱེད་ཟབ་ལྷིང་ངང་།
དེ་ལྟར་ཡུལ་དམ་པ་རྣམས་ལ་མཆོད་བརྗོད་ཉུང་ཤས་ཀྱིས་མདུན་བསུས་སྟེ་སྐབས་དོན་གླེང་བར་བྱ་བ་ནི། དེ་ཡང་རྒྱལ་བ་རྣམ་འདྲེན་བཞི་པ་མཉམ་མེད་ཤཀྱ་ཐུབ་པའི་ལུང་ཟིན་བསིལ་ལྡན་གྱི་ཕྲེང་བས་དཀྲིགས་པའི་འཛམ་གླིང་གོ་ལའི་སྒེག་མོའི་ཟུར་ཕུད་འཕགས་མཆོག་པད་དཀར་འཆང་གི་འདུལ་ཞིང་དུ་སངས་རྒྱས་དང་བྱང་ཆུབ་སེམས་དཔའི་སྤྲུལ་པ་བསམ་གྱིས་མི་ཁྱབ་པ་བར་མ་ཆད་པ་བྱོན་པ་ལས་གྲུབ་དབང་ཤར་སྤྲུལ་རིན་པོ་ཆེ་སྐུ་ཕྲེང་དང་པོ་ནི་གསང་ཆེན་སྔ་འགྱུར་རྙིང་མའི་རིང་ལུགས་འཛིན་པ་ལ་གཞན་དྲིང་མི་འཇོག་པའི་ཕྱག་རྗེས་ཅན་ཞིག་ཡིན་པར་གདོན་མི་ཟ་བའོ། སྤྱིར་ས་མཐོན་པོར་གནས་པའི་སེམས་དཔའ་ཆེན་པོ་རྣམས་ཀྱི་གསང་བ་གསུམ་གྱི་རྣམ་ཐར་ནི་ས་ཐོབ་ཁོང་རང་རྣམས་ལས་བདག་ལྟ་བུས་སྨྲ་བར་ག་ལ་ནུས། འོན་ཀྱང་ཐུན་མོང་གི་སྣང་ཚུལ་དང་མཐུན་པའི་སྒོ་ནས་རྣམ་ཐར་རག་བསྡུས་ཙམ་གླེང་བའི་དབང་དུ་བྱས་ན། གང་ཉིད་བསྐལ་པ་དུ་མའི་སྔ་རོལ་ན་མཚན་ཐོས་པ་ཙམ་གྱིས་ཀྱང་ངན་འགྲོའི་འཇིགས་པ་ལས་སྐྱོབ་པའི་བདེ་གཤེགས་སྟོབས་ལྡན་དུ་མངོན་པར་བྱང་ཆུབ་བརྙེས་ཟིན་ནའང་། སླར་ཡང་མཐའ་ཡས་པའི་སྲིད་མཚོར་དུབ་པའི་འགྲོ་བ་མཐའ་དག་སྒྲོལ་བའི་སླད་དུ་སྐལ་བཟང་རྣམ་འདྲེན་བཞི་པའི་བསྟན་པ་རིན་པོ་ཆེ་འདིར་ཡང་རྒྱ་གར་འཕགས་པའི་ཡུལ་དུ་སློབ་དཔོན་ཐོ་བཙུན་གྲུབ་རྗེ་དང་། པཎ་ཆེན་ན་རོ་པ། བོད་དུ་ཆོས་རྒྱལ་ཐོ་རི་གཉན་བཙན། རིག་འཛིན་རྗེ་འབངས་ཉེར་ལྔའི་གྲལ་སོག་པོ་ལྷ་དཔལ། མཉམ་མེད་དྭགས་པོ་བཟང་པོ་རྡོ་རྗེ་སོགས། སྣ་ཚོགས་འདུལ་བྱའི་མོས་ངོར་གང་འདུལ་ཆུ་ཟླའི་རོལ་པར་མཛད་པ་ཅི་ཡང་བསྒྱུར་ནས་སླར་ཡང་ཟབ་གསང་སྙིང་པོའི་ཐེག་པ་འོད་གསལ་རྫོགས་ཆེན་གྱི་བསྟན་པ་གཞི་དབྱིངས་སུ་སྒྲེང་བའི་སླད་དུ་བསམ་བཞིན་དུ་སྒྱུ་མའི་གཟུགས་སྐུར་བྱོན་པ་སྟེ།
རྒྱལ་རབས་རིམ་བྱོན་གྱིས་མངའ་དབང་བསྒྱུར་བའི་ཞིང་མཆོག་རིགས་གསུམ་མགོན་པོའི་སྤྲུལ་པ་བར་མ་ཆད་པ་བྱོན་པའི་མངའ་འབངས་ལོངས་སྤྱོད་ཆོས་བཞིན་སྐྱོང་བར་བྱེད་པའི་འབྲུག་གསང་སྔགས་ཆོས་གླིང་གི་ཉེ་འགྲམ་དུ་ངོ་མཚར་བའི་ལྟས་དུ་མ་དང་བཅས་སྐུ་འཁྲུངས། མཚན་ལ་ཀརྨ་འོད་གསལ་རང་གྲོལ་ཞེས་གསོལ་སྟེ་འབྲུག་གསང་སྔགས་ཆོས་གླིང་དུ་གསན་བསམ་དང་ཉམས་ལེན་ཁོ་ན་གནང་བས་ཆོས་ཉིད་ཟད་སར་ཕྱིན་པའི་རྟོགས་པ་མངོན་དུ་གྱུར།
དེ་ཡང་སྔོན་གྱི་འདུལ་ཞིང་དུས་ལ་བབས་པ་དང་ཁྱད་པར་ཨོ་རྒྱན་ཆེན་པོའི་བསླུ་མེད་རྡོ་རྗེས་ལུང་གི་ཡང་ཡང་བསྐུལ་བར་བརྟེན། འགྲོ་དོན་བོད་དུ་ཡོད་པར་དགོངས་ནས་གངས་ཅན་གྱི་གནས་ཆེན་ཁག་ཏུ་ཞབས་ཀྱིས་བཅགས་ཏེ། མཐར་མདོ་ཁམས་ཟལ་མོ་སྒང་གི་ཆར་གཏོགས་ཤོ་རྟ་ལྷོ་གསུམ་གྱི་ནང་ཚན་དཔལ་འབར་རྫོང་ཁོངས་སུ་ཕྱག་ཕེབས་གྲུབ་པར་རྫོང་དཔོན་གྱིས་ཚད་མེད་པའི་བཀུར་བསྟི་དང་བཅས་དབུ་ཡི་མཆོད་གནས་སུ་བཞུགས་སུ་གསོལ། དེའི་སྐབས་ཆབ་མདོ་ས་དབང་ཆེན་མོ་བོད་ཀྱི་རྒྱལ་ས་ལྷ་ས་ནས་ཕེབས་སྐབས་སུ་ས་དབང་ཆེན་མོ་མཇལ་དུ་བཅར་བར་ས་དབང་ཆེན་མོ་བཞུགས་ཁྲིར་འཁོད་དེ། གྲུབ་དབང་ཉིད་ནས་གུས་ལུགས་ཀྱིས་ཕྱག་ཕུལ་བས་དམ་པ་ཉིད་ཀྱི་མགུལ་ནས་སྦྲུལ་དཀར་སེར་དམར་ལྗང་བཞི་ཁྲ་ཉིལ་ཉིལ་ཐོན་པ་མཐོང་བས། ས་དབང་ཆེན་མོའི་ཐུགས་སུ་ཞེད་སྣང་ཚད་མེད་དང་བཅས་ཁྲི་ལས་བབས་ཏེ་ཁོང་གི་ཁྲི་ཐོག་ཏུ་གྲུབ་དབང་རིན་པོ་ཆེ་མཆོག་བཞུགས་སུ་གསོལ། ཉི་ཤར་ཟེར་བའི་ས་ཆ་མཐའ་རྒྱ་རི་སྐོར་ཚང་མ་ཕུལ། དེ་ནས་གཟུང་ཁོང་གི་མཚན་ལ་ཉི་ཤར་རིན་པོ་ཆེ་ཞེས་ས་མིང་གང་ཟག་ལ་ཐོག། ཕྱིས་སུ་ཁོང་གི་ཡང་སྲིད་རིམ་བྱོན་ལ་ཉི་ཤར་སྤྲུལ་སྐུའམ་ཤར་སྤྲུལ་རིན་པོ་ཆེ་ཞེས་ཡོངས་གྲགས་སུ་གསོལ།
འབྲུག་ནས་ཁོང་དང་ལྷན་དུ་ཕེབས་པའི་སྐུ་མཆེད་གཉིས་ཡོད་པ་ལས་ཤར་སྤྲུལ་རིན་པོ་ཆེ་རྒན་ཤོས་ཡིན་པ་དང་། འབྲིང་བ་རྒྱ་ལོ་སྤྲུལ་སྐུ་བདུད་འདུལ་དྲག་སྔགས་གླིང་པའི་གདན་ས་དཔལ་འབར་དགོན་དུ་བཞུགས་སུ་གསོལ་བ་དང་། ཆུང་བ་དབྲོང་ཤོད་སྤྲུལ་སྐུ་རྒྱ་སྟོན་ཆོས་རྗེའི་གདན་ས་ལྷོ་བདེ་སྟེང་དགོན་དུ་བཞུགས་ནས་བསྟན་པ་བསྐྱང།
དེ་ཡང་དམ་པ་འདི་ཉིད་ནི་ཆབ་མདོ་ས་དབང་ཆེན་མོའི་ཕུལ་བའི་ས་གནས་སུ་མཛད་འཕྲིན་བསྐྱང་སྟེ་དབེན་གནས་སྒོམ་སྒྲུབ་གནང་ཡུལ་གསར་དུ་བཞེངས། སྐུ་ཚེ་ཧྲིལ་པོར་སྐུ་མཚམས་ཁོ་ན་བཞུགས་ཏེ་འཁོར་བུ་སློབ་ཉམས་རྟོགས་དང་ལྡན་པ་སུམ་ཅུ་ཙམ་བསྐྱངས། དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས་ཚད་མའི་སྐྱེས་བུ་དུ་མས་མགོན་པོ་ཀླུ་སྒྲུབ་ཀྱི་སྤྲུལ་པའང་ཡིན་པའི་ཡིད་ཆེས་གནང་བའི་ལོ་རྒྱུས་འདུག། རྡོ་ཀ་མ་རུ་པ་ལས་རྗེ་བཙུན་མི་ལ་རས་པའི་སྐུ་གཟུགས་ཕྱག་གིས་བཟོས་ཏེ་གྲུབ་པའི་རྟགས་བསྟན་པ་ད་ལྟའང་མཇལ་རྒྱུ་ཡོད། (སྐུ་འདི་རིགས་གསར་སྐབས་མགུལ་བཅག་གཏོར་བཏང་བས་མགུལ་མན་ཆད་མ་གཏོག་དབུ་བོར་བརླག་སོང་འདུག) དེ་ལྟ་བུའི་བསྟན་པ་དང་འགྲོ་བའི་དོན་རླབས་པོ་ཆེ་བསྒྲུབས་ཏེ་མཐར་དགུང་ལོ་བརྒྱད་བཅུའི་ཐོག་འཇའ་ལུས་སུ་གཤེགས་སོ།
༈ ཤར་སྤྲུལ་སྐུ་ཕྲེང་གཉིས་པ་ནི།
སྐུ་ཕྲེང་གཉིས་པ་ཤར་སྤྲུལ་བསྟན་འཛིན་འགྱུར་མེད་གར་དབང་རྒྱ་མཚོ་ནི་བོད་ཆེན་པོའི་ལྗོངས་ཀྱི་ཁམས་ཉི་ཤར་ཞེས་པའི་ནོར་འཛིན་གྱི་དྭངས་མ་རུ། ཞིང་སྐྱོང་རྒྱལ་བ་ཐོད་དཀར་གྱི་ལྷ་བརྒྱུད་མི་ལས་མཆེད་པ་ཡབ་སྔ་འགྱུར་རྙིང་མའི་ཆོས་བརྒྱུད་འཛིན་པ་མཆོག་གི་སྤྲུལ་པའི་སྐུ་གསང་སྔགས་ཞེས་པ་ཤར་སྤྲུལ་གོང་མའི་ཞལ་སློབ་དང་། ཡུམ་ཡང་དམ་པའི་ཆོས་ཁོ་ན་ལ་ཐུགས་བརྩོན་གནང་མཁན་སྐུ་ཕྱག་ཕུལ་བས་མཆོད་ཁང་གི་སྤང་ལེབ་ཕྱག་གིས་རྗེས་དོད་པ་དད་བརྩོན་ཤེས་རབ་ཁྱིམ་བདག་འབྱོར་བ་དང་ལྡན་པ་ཚེ་རིང་སྒྲོལ་དཀར་གཉིས་ཀྱི་སྲས་སུ་ངོ་མཚར་ཆེ་བའི་ལྟས་དུ་མ་དང་བཅས་སྐུ་འཁྲུངས། སྐུ་འཁྲུངས་པའི་ཉིན་ཆོས་དུང་གི་སྒྲ་ལན་གསུམ་བསྒྲགས་པ་དང་ཆབ་འོ་མར་འགྱུར་བ། དགུན་དཀྱིལ་དུ་མེ་ཏོག་སེར་ཆེན་སྐྱེས་པ་སོགས་ངོ་མཚར་ཆེ་བའི་ལྟས་སྣ་ཚོགས་བྱུང་། དགུང་ལོ་གསུམ་གྱི་ཐོག་ཏུ་ཉི་སྤྲུལ་ལྔ་པ་བསྟན་འཛིན་ཕྲིན་ལས་དབང་ཕྱུག་མཆོག་གིས། ཤར་སྤྲུལ་སྐུ་གོང་མའི་ཡང་སྲིད་དུ་ངོས་འཛིན་གནང་སྟེ་ཤར་སྤྲུལ་བསྟན་འཛིན་འགྱུར་མེད་གར་དབང་རྒྱ་མཚོ་ཞེས་མཚན་གསོལ།
སྔ་འགྱུར་བརྒྱུད་ལུང་མན་ངག་ཟབ་ཁྲིད་དང་ཉི་གྲགས་ཀྱི་ཆོས་བསྐོར་ཡོངས་རྫོགས་ཀྱི་སྨིན་གྲོལ་དབང་ཁྲིད་བསྩལ། དེ་ནས་དཔལ་འབར་སྤྲུལ་སྐུ་དང་རྒྱ་སྟོན་སྤྲུལ་སྐུ་སོགས་རིས་མེད་ཀྱི་ཚད་མའི་ས་དགེ་བཀའ་རྙིང་གི་སྐྱེས་བུ་དུ་མའི་ཞབས་སུ་བསྟེན་ཏེ་གསན་བསམ་ཕྱོགས་མེད་གནང་། གདན་ས་རྒྱ་སྟོན་ས་སྟེང་ཕོ་བྲང་དགོན་དུ་གཏན་འཁེལ་བཞུགས་རྒྱུ་ཐུགས་ཐག་བཅད་དེ་སྔར་གྱི་སྐུ་གོང་མའི་རི་ཁྲོད་དང་བཅས་པའི་དབུ་བླ་གནང་བཞེས་མཛད་དོ།
དེ་ཡང་དམིགས་བསལ་ཕོ་བྲང་དགོན་འདིའི་ལོ་རྒྱུས་ཅུང་ཟད་བརྗོད་ན། མདོ་ཁམས་སྤོ་འབོར་སྒང་གི་ཆར་རྒྱ་སྟོན་རྫོང་ཞེས་པ། མི་སྡེ་ལྡེང་ཁག་དགུ་དང་ལྷ་སྡེ་དགོན་ཁག་བཅུ་གསུམ་ཞེས་པའི་ནང་ཚན་ཤོག་བཅུ་ལྡིང་འོག་ཕོ་བྲང་དགོན་ནམ། སྔ་འགྱུར་འོད་གསལ་བཤད་སྒྲུབ་དར་རྒྱས་གླིང་ཞེས་པའི་ཆོས་སྡེ་ཆེན་པོ་འདི་ཉིད་ཀྱི་ཆགས་པའི་ས་ཆ་ནི། སྔོན་གླིང་རྗེ་གེ་སར་ཕྱོགས་ཀྱི་རྫོང་ཆེན་བཅོ་བརྒྱད་ཆམ་ལ་ཕབས་ཏེ་བདུད་ཆེན་བཞི་བཏུལ་སྐབས་སུ་གཙང་རྣམ་གླིང་ཞེས་པའི་ཡུལ་ནས་ཤོར་བའི་བདུད་ཁོལ་མོ་རུ་ཏྲ་ཞེས་པ་དེ་བཏུལ་བའི་ས་ཆ་ཡིན་པས་རོང་ཕྲུག་ཨ་ནུ་སེང་ཕྲན་གྱིས་སྤྲུལ་པ་ཞིག་གིས་དགོན་སྡེ་ཞིག་ཕྱག་འདེབས་པའི་ལུང་བསྟན་ཡོད་པ་བཞིན། འགྲོ་མགོན་གླིང་རྗེ་རས་པའི་དངོས་སློབ་རྒྱ་སྟོན་ཆོས་རྗེ་བཟང་པོས་ཕྱག་བཏབ་སྟེ་དམ་པ་ཉིད་རོང་ཕྲུག་སེང་ཕྲན་གྱི་སྤྲུལ་པ་ཡིན་ཞེས་གྲགས། བདུད་ཁོལ་མོ་རུ་ཏྲ་བཏུལ་བའི་གནས་ཡིན་པས་ན་དགོན་གྱི་ཐོག་མའི་མིང་ལའང་ཁོལ་རུང་དགོན་ཞེས་སུ་གྲགས། རྒྱལ་སྟོན་སྤྲུལ་སྐུ་བློ་བཟང་ལེགས་པའི་དུས་སུ་རིགས་འཛིན་གཏེར་ཆེན་ཉི་མ་གྲགས་པའི་བརྒྱུད་རྒྱ་སྟོན་རྫོང་ལྷ་སྡེ་མི་སྡེ་ཡོངས་སུ་རྫོགས་པ་གོང་ས་ལྔ་པའི་ཕྱག་ཏུ་འབུལ་གནང་མཛད། སྐབས་དེ་དུས་ནས་བཟུང་རྒྱལ་སྟོན་རྫོང་དཔོན་ལ་རྩེ་དྲུང་ཞིག་གི་འཐོབ་ཐང་བསྩལ་བ་དང་། ལྔ་པའི་ཤེལ་བམ་དྲུག་པའི་རྩ་ཚིག་བདུན་པའི་རྒྱབ་གནོན་སོགས་མཐིང་གི་ཤོག་བུ་ལ་གསེར་གྱི་ཞུན་མས་བྲིས་པའི་བཀའ་རྒྱ་རྣམས་བསྩལ་བར་མཛད་དོ།
རྒྱ་སྟོན་སྤྲུལ་སྐུ་བློ་བཟང་ལེགས་པའི་གདན་ས་བདེ་སྟེང་དགོན་དེ་ཉིད་གཞུང་དགོན་དུ་རྩིས་ནས་ཕོབ་ཐོབ་ཀྱི་གྲྭ་དྲུག་ཅུ་སྐེད་གཟན་བརྒྱད་ཅུ་བཅས་སྡོམས་གྲྭ་བརྒྱ་དང་བདུན་ཅུ་ཙམ་ཡོད་པར་གྲགས། སྐབས་དེ་དུས་ཁོལ་རུང་དགོན་དེ་ཉིད་རིགས་འཛིན་ཉི་མ་གྲགས་པའི་འཛིན་སྐྱོང་གི་ཁྱབ་ཁོངས་སུ་གྱུར་ཏེ་དགོན་པའི་མཚན་ཡང་ཕོ་བྲང་དགོན་དུ་བསྒྱུར། དེའི་རྗེས་སུ་ཉི་སྤྲུལ་སྐུ་ཕྲེང་ལྔ་པ་བསྟན་འཛིན་ཕྲིན་ལས་དབང་ཕྱུག་མཆོག་ཀྱི་ཞལ་སློབ་གློང་ནག་གཏེར་ཆེན་གྱིས་སྔར་གྱི་དགོན་གནས་སྤོས་ཏེ་རྒྱལ་སྟོན་རྫོང་གི་ཉེ་འདབས་སུ་རྔུལ་ཆུའི་ཉེ་འགྲམ་ས་དཔྱད་ཕུན་སུམ་ཚོགས་པ་གནམ་ལ་འཁོར་ལོ་རྩིབས་བརྒྱད། ས་ལ་པདྨ་འདབ་བརྒྱད། རྒྱབ་རི་བཀྲ་ཤིས་རྟགས་བརྒྱད། མདུན་རི་ནོར་བུ་མེ་འབར་སོགས་ལྗོན་ཤིང་རྩི་ཤིང་སྣ་ཚོགས་ཀྱི་འཁོར་ཡུག་ཀུན་དཀྲིགས་པའི་དབུས་སུ་སྒྲུབ་གནས་ཀྱི་ཡོན་ཏན་མ་ཚང་བ་མེད་པའི་གནས་མཆོག་དེར་ཕྱག་བཏབ་ཅིང་དགོན་གྱི་མིང་དུ་ཡང་སྔ་འགྱུར་འོད་གསལ་བཤད་སྒྲུབ་དར་རྒྱས་གླིང་ཞེས་གསོལ།
སླར་ཡང་ཉི་སྤྲུལ་དྲུག་པ་ཐུབ་འོད་གསལ་བསྟན་པའི་ཉི་མའི་སྔར་བཞིན་དགོན་འདིར་ཐུན་མིན་གྱི་བདག་རྐྱེན་གནང་བ་དང་། ཤར་སྤྲུལ་རིན་པོ་ཆེ་ལ་སྐུ་གོང་མའི་ཞལ་སློབ་གཙོར་གྲས་གནང་བ་ལྟར་གུས་བཀུར་དང་བཅས་དགོན་འདི་ལ་ཡང་གཟིགས་བསྐྱངས་དགོས་པའི་བསྐུལ་མ་གནང་བ་ལྟར་ཞལ་བཞེས་ཞུས། ཡིནའང་སྐུ་ཚེ་མཐར་མ་ཕྱིན་ནས་མཐར་དགུང་ལོ་སོ་དགུའི་ཐོག༡༩༥༩ ལོ་གངས་ཅན་ལྗོངས་ཀྱི་རྒྱལ་བསྟན་ཡོངས་རྫོགས་རྒྱ་ནག་ཀླ་ཀློའི་དཔུང་གི་རྨང་ནས་བཤིགས་པ་དང་དེ་འཛིན་གྱི་བསྟན་འཛིན་སྐྱེས་བུ་གྲངས་ལས་འདས་པ་སྐུ་སྲོག་དཀྲོངས་ལྟར་དམ་པ་ཉིད་རྒྱ་དམར་གྱི་དམག་མིས་མེ་འདའི་འོག་ཏུ་སྐུ་སྲོག་ཤོར་ནས་ཞི་བར་གཤེགས་སོ།
༼༡༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་སྐུ་བལྟམས་པའི་ཚུལ།
༄༅། ད་ལྟ་སྐུ་འཚོ་ཞིང་བཞེས་པ་ཤར་སྤྲུལ་རིན་པོ་ཆེ་སྐུ་ཕྲེང་གསུམ་པ་ཀུན་བཟང་དམ་ཆོས་རྒྱ་མཚོ་ཐུབ་བསྟན་ཆོས་ཀྱི་རྒྱལ་མཚན་ནི། མདོ་ཁམས་ཆུ་བཞི་སྒང་དྲུག་ཏུ་གྲགས་པའི་ནང་གསེས་སྤོ་བོ་སྒང་གི་ཆར་གཏོགས་པ་ཡུལ་གྲུ་དགེ་མཚན་དུ་མ་དང་ལྡན་པའི་ཆུ་བོ་རྒྱལ་མོ་རྔུལ་ཆུའི་ཉེ་འགྲམ་དུ་གྲུབ་ཆེན་ནག་པོ་ཐོག་འཕེན་གྱི་འཁྲུངས་ཡུལ་ཀེ་ཉིན་ཞེས་པ་ཡིད་དུ་འོང་བའི་ཡུལ་ལྗོངས་སུ་སྐྱེ་བོ་འབྱོར་པ་ཅན་དུ་མས་གང་བའི་ཡུལ་གྲོང་དེར་བྲག་ལ་རུས་སྦལ་གྱི་དབྱིབས་གཟུགས་སུ་ཡོད་པའི་སྟེང་རུས་མིང་བྱིའུ་ཚང་ཞེས་པ་མི་རབས་རེ་ལ་བསྟན་པ་ལ་སྲིད་ཞུ་སྒྲུབ་པའི་ཚད་མའི་སྐྱེས་བུ་བར་མ་ཆད་པར་བྱོན་པ་ཡབ་སྔགས་འཆང་བྱིའུ་རབ་རྒྱས་དང་ཡུམ་ཆོས་ལ་དཀར་ཞིང་དྭངས་བ་དང་དད་པའི་མོས་གུས་ཆེ་བ་ཉི་ཤར་ཚང་སྤྲུལ་སྐུ་གསང་སྔགས་ཀྱི་སྲས་མོ་བསོད་ནམས་ཆོས་སྐྱིད་གཉིས་ཀྱི་སྲས་སུ་རབ་བྱུང་༡༦སྤྱི་ལོ་༡༩༧༤ཟླ་༥ཚེས་༣༠ཤིང་ཕོ་སྟག་གི་ས་ག་ཟླ་བའི་ཚེས་བཅུ་ཉིན་སྙིགས་དུས་སྐྱེ་འགྲོའི་བསོད་ནམས་ཀྱི་དཔལ་མགོན་དུ་ངོ་མཚར་བའི་ལྟས་དང་བཅས་ལྷུམས་གྱི་འདབ་ལས་གྲོལ། དེའི་སྐབས་སུ་བྱིས་པའི་རྩེ་མོ་མཛད་པའང་དབང་བསྐུར་ཆོས་འཆད་རི་འགྲིམ་སྒོམ་སྒྲུབ་བྱེད་ཚུལ་སོགས་ལས་ཐ་མལ་གྱི་སྤྱོད་པ་ཡེ་ནས་མི་མངའ་ཞེས་ཡུལ་མི་ཀུན་གྱི་བཤད། གཞན་ཡང་ཡུལ་ཚོ་དེའི་ཉེ་འདབས་ན་རྟག་ཏུ་སྒྲུབ་པ་ལ་བརྩོན་ཞིང་མངོན་ཤེས་དང་སྒྲུབ་རྟགས་མཆོག་བརྙེས་མཁའ་འགྲོ་ཀུན་བཟང་རིན་པོ་ཆེ་མཆོག་ནས་ཀྱང་ཤར་སྤྲུལ་གོང་མའི་ཡང་སྲིད་དུ་ངོས་འཛིན་གནང་། དེ་བཞིན་དུ་འཕགས་ཡུལ་ན་༧སྐྱབས་རྗེ་པད་ནོར་རིན་པོ་ཆེ་སོགས་དམ་པ་དུ་མའི་དགོངས་པ་རྩེར་མཐུན་གྱིས་ངོས་འཛིན་གྱི་བཀའ་རྟགས་ཀྱང་གནང་བར་མཛད་དོ།
༼༢༽  ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་རིས་མེད་བཤེས་གཉེས་ བསྟེན་ཚུལ་དང་སྐུ་མཚམས་བསྙེན་བསྒྲུབ་གནང་ཚུལ།
༄། དགུང་ལོ་བཞི་ནས་དགེ་རྒན་རྡོ་རྗེ་དོན་གྲུབ་ལགས་ཀྱི་དྲུང་ནས་ཡི་གེ་འབྲི་ཀློག་སྦྱང་བ་དང་ཡབ་སྔགས་འཆང་བྱིའུ་རབ་རྒྱས་ལགས་ཀྱི་མདུན་ནས་སྦྱོར་ཀློག་དང་དག་ཡིག་སོགས་གསན་སྦྱང་གནང་སྐབས་ཡི་གེའི་ཕྱི་མོ་ལན་གསུམ་ཀློག་པ་ཙམ་གྱིས་མཁྱེན་ཅིང་། ཇ་ཡུན་ཙམ་དུ་གདུག་དཀར་མཆོག་གྲུབ་མ་ཐུགས་འཛིན་གནང་བས་ཀུན་གྱིས་ཐུགས་རབ་ཆེ་བའི་ཚད་དུ་གླེང་དགུང་ལོ་དགུའི་ཐོག་ཏུ་རྫོགས་ཆེན་མཁན་པོ་ཐུབ་བསྟན་རྣམ་རྒྱལ་གྱི་དྲུང་ནས་སྐྱབས་འགྲོའི་སྡོམ་པ་དང་། བྱང་ཆུབ་སེམས་སྡོམ། ཐུགས་རྗེ་ཆེན་པོ་བཅུ་གཅིག་ཞལ་གྱི་དབང་ལུང་སོགས་གསན། དགུང་ལོ་བཅུའི་ཐོག་རྒྱ་སྟོན་འབྲུག་པ་བཀའ་བརྒྱུད་ཀྱི་ཆོས་བརྒྱུད་འཛིན་པ་བདེ་སྟོང་དགོན་གྱི་གྲུབ་ཆེན་འཇམ་དབྱངས་རིན་པོ་ཆེའི་མདུན་ནས་འཇའ་ཚོན་དཀོན་མཆོག་སྤྱི་འདུས་དང་སྔོན་འགྲོའི་ཁྲིད། འོད་དཔག་མེད་ཀྱི་སྒྲུབ་ཐབས་སོགས་གསན། བྱིའུ་ཚང་གི་མཆོད་ཁང་ནང་དུ་འཇའ་ཚོན་གྱི་སྔོན་འགྲོ་དཀོན་མཆོག་སྤྱི་འདུས་ཀྱི་སྔོན་འགྲོ་འབུམ་ལྔའི་བསགས་སྦྱང་ཟླ་བ་གསུམ་གྱི་ནང་ལེགས་པར་གྲུབ་པར་མཛད། དགུང་ལོ་བཅུ་གཅིག་གི་ཐོག་སྡ་ཧེ་ཞེས་པར་རི་བོ་དགེ་ལྡན་པའི་རིང་ལུགས་འཛིན་པ་༧སྐྱབས་རྗེ་བླ་མ་བློ་གྲོས་བཟང་པོའི་མདུན་ནས་ཡོངས་རྫོགས་དགེ་བསྙེན་གྱི་སྡོམ་པ་དང་གསང་བདེ་འཇིགས་གསུམ། ལམ་རིམ་བཅས་ཀྱི་བཀའ་ཁྲིད་གསན་སྐབས་ཐུགས་རབ་ཆེ་བ་གཟིགས་པས་ཁམས་འདན་མ་སྤྲུལ་སྐུའི་ཡང་སྲིད་ཀྱང་ཡིན་ཞེས་གསུངས་ཏེ་ཐུགས་རྩིས་ཆེ་བར་མཛད། དགུང་ལོ་བཅུ་གསུམ་ཐོག་ནག་ཆུ་གཉན་རོང་རྫོང་བཞུགས་༧སྐྱབས་རྗེ་གཏེར་སྨྱོན་ནམ་མཁའ་རྡོ་རྗེའམ་ལྷ་ཐོག་སྤྲུལ་སྐུ་མདུན་ནས་བཀའ་དགོངས་ཕུར་གསུམ་དང་ཀརྨ་གླིང་པའི་ཞི་ཁྲོ། སྙིང་ཐིག་སྔོན་འགྲོ་གཅོད་དབང་ནམ་མཁའ་སྒོ་འབྱེད་བཅས་ཀྱི་དབང་ལུང་སོགས་གསན། སླར་ཕོ་བྲང་དགོན་དུ་ཕེབས་ནས་ཟླ་བ་གསུམ་ཙམ་རིང་ཀརྨ་གླིང་པའི་ཞི་ཁྲོའི་བསྙེན་ཆེན་གྱི་བཅད་རྒྱ་མཛད། དགུང་ལོ་བཅུ་བཞི་ཐོག་མདོ་ཁམས་ཀྱི་གྲུབ་དབང་ཀརྨ་ནོར་བུའི་སློབ་མ་ཀརྨ་བཀྲ་ཤིས་འོད་ཟེར་གྱི་དྲུངནས་དབང་ཁྲིད་ཅི་རིགས་པ་གསན་ཅིང་ཕོ་བྲང་དགོན་སྒྲུབ་ཁང་དུ་ས་ག་ཟླ་བའི་ཚེས་བཅུ་ལྔ་ཉིན་བཅད་མཚམས་གནང་སྟེ་ཀློང་ཆེན་སྙིང་ཐིག་གི་སྔོན་འགྲོའི་འབུམ་ལྔ་ཆ་ཚང་དང་། གུ་རུ་ཞི་དྲག་སེང་གསུམ་གྱི་བསྙེན་ཆེན། སྨྱུང་གནས་ཆ་སུམ་ཅུ་སོ་བརྒྱད་བཅས་མདོར་ན་ལོ་གསུམ་ཟླ་གསུམ་རིང་སྐུ་མཚམས་བཅད་རྒྱ་ལེགས་པར་མཛད་ནས་དགུང་ལོ་བཅུ་བདུན་གྱི་ཐོག་ལོ་གསུམ་ཟླ་གསུམ་གྱི་བཅད་རྒྱ་ལས་གྲོལ་བར་མཛད་ནས། དགུང་ལོ་བཅོ་བརྒྱད་ཐོག་ལྷ་ས་རུ་གནས་མཇལ་ལ་ཕེབས་ནས་འབྲི་གུང་སྤྲེལ་ལོའི་འཕོ་བ་ཆེན་པོ་སོགས་ཞུས་ཤིང་འབྲི་གུང་བཀའ་བརྒྱུད་ཀྱི་བསྟན་འཛིན་གྱི་སྐྱེས་ཆེན་དུ་མའི་མདུན་ནས་དབང་ལུང་མན་ངག་སོགས་སྣ་ཚོགས་གསན། ལོ་དེར་སླར་ཡང་ཕ་ཡུལ་དུ་ཕྱིར་ཕེབས་ནས་བླ་མ་ཕུར་ཚེ་རིན་པོ་ཆེའི་བཀའ་ལྟར་རྐེ་ཉིན་གྲོང་དུ་བདུད་འདུལ་མཆོད་རྟེན་ཞིག་གསར་བཞེངས་མཛད་དོ།
༼༣༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་འཕགས་ཡུལ་དུ་ཕེབས་པ་དང་ ༧གོང་ས་མཆོག་གི་གཙོས་མཁས་གྲུབ་རྣམས་ཀྱི་ཞབས་ལ་གཏུད་ཚུལ།
༄། དགུང་ལོ་བཅུ་དགུའི་ཐོག་འཕགས་ཡུལ་དུ་ཕེབས་ཏེ་རིགས་ཀུན་ཁྱབ་བདག་དཔལ་ལྡན་རྡོ་རྗེ་འཆང་ཆེན་པོ་༧གོང་ས་བཅུ་བཞི་པ་མཆོག་གི་སྐུ་མདུན་ནས་སོ་བྱང་སྔགས་གསུམ་གྱི་སྡོམ་པ་དང་། ལྔ་པའི་རྒྱ་ཅན་ལས་བཀའ་བརྒྱད་ཀྱི་བཀའ་དབང་ཁྲིད། ཕུར་པའི་བཀའ་དབང་། གསང་བ་འདུས་པའི་བཀའ་དབང་དང་ཁྲིད། རྒྱུད་འབྲེལ་བ་བཞི་སྦྲག་གི་བཀའ་ཁྲིད། མི་ལའི་མགུར་འབུམ། རྫོགས་པ་ཆེན་པོ་སེམས་ཉིད་ངལ་གསོའི་བཀའ་ཁྲིད། ཀུན་བཟང་བླ་མའི་ཞལ་ལུང་གི་བཀའ་ཁྲིད། སློབ་དཔོན་ཀ་མ་ལ་ཤཱི་ལའི་མཛད་པའི་སྒོམ་རིམ་བར་མ་ཚར་གསུམ་དང་། གཞན་ཡང་རྒྱལ་སྲས་ལག་ལེན། བཤེས་སྤྲིང་། སྤྱོད་འཇུག་ཚར་གསུམ། དུས་འཁོར་གྱི་བཀའ་དབང་ཚར་གཉིས་བཅས་གསན་གནང་མཛད། གཞན་ཡང་༧སྐྱབས་རྗེ་གྲུབ་དབང་པདྨ་ནོར་བུ་མཆོག་ནས་རིན་ཆེན་གཏེར་མཛོད་ཀྱི་དབང་དང་ཁྲིད། ༧སྐྱབས་རྗེ་ཞེ་ཆེན་རབ་འབྱམས་རིན་པོ་ཆེའི་མདུན་ནས་ལུང་སོགས་གསན། ༧སྐྱབས་རྗེ་རི་པ་སྤྲུལ་སྐུ་ནམ་མཁའ་རིན་པོ་ཆེ་མཆོག་གི་མདུན་ནས་གེ་སར་གྱི་གཏེར་ཆོས་དབང་ལུང་ཡོངས་རྫོགས་གསན་གནང་མཛད་དོ།
༼༤༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་སླར་ཡང་བསྟན་དོན་ཆེད་ བོད་ལ་ཕེབས་པ་དང་རིམ་བཞིན་སྒོམ་བསྒྲུབ་གནང་ཚུལ།
༄། དགུང་ལོ་ཉེར་གཅིག་གི་ཐོག་རྒྱ་གར་ལྷོ་ཕྱོགས་ཀོ་ལི་གྷལ་ཏུ་གྲུབ་དབང་རྫོགས་ཆེན་པའི་གདན་ས་རུ་ཕེབས། སྐབས་དེར་རྫོགས་ཆེན་དགོན་དུ་ཤར་སྤྲུལ་རིན་པོ་ཆེའི་ཚེ་རབས་ལས་ཀྱི་བླ་མ་༧གཏེར་ཆེན་ཉི་གྲགས་རིན་པོ་ཆེའི་ཡང་སྲིད་སྐུ་ཕྲེང་བདུན་པ་ཨོ་རྒྱན་བསྟན་འཛིན་ཕུན་ཚོགས་ཞེས་པ། ༧གོང་ས་ཡིད་བཞིན་ནོར་བུའི་འཁྲུལ་བྲལ་ཡེ་ཤེས་དབྱིངས་གཟིགས་ཀྱིས་ངོས་འཛིན་གནང་བ་དགུང་ལོ་བཅུ་བཞིར་ཕེབས་པ་དེ་ཡང་མཇལ། དེ་ནས་རྫོགས་ཆེན་རིན་པོ་ཆེ་མཆོག་ལ་སྤྱིར་བོད་ནང་བཤད་སྒྲུབ་ཉམ་ཐག་ཚུལ་དང་། ལྷག་པར་དུ་བྱང་ནག་ཆུ་ནས་ཁམས་ཆབ་མདོའི་བར་བཤད་གྲྭ་ཞིག་མེད་པའི་རྐྱེན་གྱིས་བསྟན་པ་རྒྱུན་གནས་ཐུབ་རྒྱུ་ཁག་ཚུལ་ཞུས་པར། ཁོང་ནས་ཕོ་བྲང་དགོན་ལ་བཤད་གྲྭ་ཞིག་འཛུགས་ཐུབ་ན་སྔ་འགྱུར་སྤྱི་ལ་ཕན་པ་དང་། དེ་ཡང་འགྲོ་གྲོན་ཐད་བསོད་རྒྱལ་རིན་པོ་ཆེར་ཞུས་ནས་དཀའ་ངལ་མི་ཡོང་གསུངས་ནས་རིན་པོ་ཆེ་མཆོག་བོད་ལ་འགྲོ་རྒྱུར་བསྐུལ་མ་གནང་བ་དང་། ཕྱོགས་མཚུང་༧ཉི་གྲགས་ཡང་སྲིད་ཀྱང་འདིར་ཡོད་པའི་སློབ་གཉེར་ཕུལ་རྒྱུའི་ཐད་ཐུགས་ཁྲལ་མི་དགོས་ཚུལ་སོགས་གསུངས་ནས་བོད་ལ་ཕེབས་རྒྱུར་བསྐུལ་མ་གནང་དོན་ལྟར་བོད་དུ་ཕེབས་གནང་མཛད། བོད་ལ་ཕེབས་འཕྲལ་ཕོ་བྲང་དགོན་དུ་རིན་ཆེན་གཏེར་མཛོད་ཆེན་མོའི་བསྙེན་མཚམས་ཟླ་བ་བདུན་ལ་བཞུགས་ཤིང་ལས་རུང་གནད་སྨིན་གྱི་སྦྱིན་སྲེག་དང་བཅས་གྲུབ་པར་མཛད། དགུང་ལོ་ཉེར་གསུམ་ཐོག་ལྷ་སའི་ཇོ་ཁང་མདུན་དུ་ཕྱག་འབུམ་གཅིག་འཚལ་བ་དང་། སླར་ཡང་སྙིང་ཐིག་སྔོན་འགྲོ་འབུམ་ལྔ་ཆ་ཚང་ཞིག་གྲུབ་པར་མཛད། རིམ་བཞིན་སྟོད་མངའ་རིས་སུ་ཕེབས་སྟེ། གནས་མཆོག་པྲེ་ཏ་པུ་རི་དང་། མཚོ་མ་ཕམ། གངས་ཏི་སེར་སེང་གདོང་ཕུག་སོགས་སུ་ལོ་གཅིག་ལྷག་ཙམ་སྐུ་མཚམས་ལ་བཞུགས། གཞན་ཡང་དེ་ནས་བཟུང་ད་ལྟའི་བར་ལོ་ལྟར་ལོ་གཅིག་ལ་ཟླ་བ་བདུན་ནམ་ཟླ་བ་གསུམ། ཕྱིས་ཐུགས་བྲེལ་ཤིན་ཏུ་ཆེ་ནའང་། ཐ་ན་ལོ་ལྟར་བདུན་གཅིག་ཙམ་མ་ཆག་པར་སྐུ་མཚམས་སུ་བཞུགས་གནང་མཛད་པ་ནི་སྒྲུབ་བརྒྱུད་བསྟན་པའི་མིག་རྒྱན་གྱི་སྲོལ་རྒྱུན་དམ་པར་ཐུགས་སྣང་ཡང་དག་པ་མཛད་དོ། ། བསྟན་འཛིན་གྱི་སྐྱེས་བུ་རྣམས་ཀྱིས་བསྟན་པ་ཚུལ་བཞིན་འཛིན་སྐྱོང་གནང་སྐབས་སུ་བར་ཆད་སྣ་ཚོགས་ཡོང་བ་སྨོས་མེད་ཐོག་རྫོགས་ཆེན་རིན་པོ་ཆེ་དང་རིག་པ་ཆོས་ཚོགས་ནས་འགྲོ་འགྲོན་གཏང་རྒྱུར་དོན་ཐོག་མ་འཁྱོལ་བ་དང་། རྒྱ་ནག་དམར་པོའི་གཞུང་ནས་ཀྱང་བཤད་གྲྭ་ཕྱི་ཕྱོགས་སུ་འབྲེལ་བ་ཡོད་ཚུལ་སོགས་འཁྱོག་བཤད་སྣ་ཚོགས་བྱས་ཏེ་སློབ་གཉེར་བྱེད་ཡུལ་བཤད་གྲྭ་བཞེངས་རྒྱུ་ཆོག་མཆན་གང་ཡང་མ་ཐོབ་པ་མ་ཟད་ཤར་སྤྲུལ་རིན་པོ་ཆེ་མཆོག་ལ་སུན་བཙེར་ཇི་མང་སོགས་མདོར་ན་རིམ་བཞིན་ཐབས་བྱུས་སྣ་ཚོགས་ཀྱིས་བཞུགས་ཐབས་མེད་པ་བཟོས་སྐབས་དེ་ལྟར་དོན་མེད་དུས་ཚོད་ཆུད་ཟོས་ལས་མི་འདུག་དགོངས་སྟེ་སླར་ཡང་ཐུགས་དགོངས་རྒྱ་གར་འཕགས་ཡུལ་ཕྱོགས་སུ་ཕེབས་རྒྱུ་ལས་གནས་སྐབས་བྱ་ཐབས་བྲལ་བ་གཟིགས་སོ།
​​	༼༥༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་འཕགས་ཡུལ་དུ་ཐེང་གཉིས་པ་ ཕེབས་པ་དང་ཉི་སྤྲུལ་བདུན་པར་གཟིགས་བསྐྱངས་གནང་བའི་ཚུལ།
༄། སླར་ཡང་དགུང་ལོ་ཉེར་ལྔའི་ཐོག་འཕགས་ཡུལ་དུ་བསྟན་དོན་ཁོ་ནར་ཐུགས་སུ་བཅངས་ནས་ཕེབས་སྟེ། སྐབས་དེར་ཉི་སྤྲུལ་བདུན་པ་གོང་ས་མཆོག་ནས་ངོས་འཛིན་གནང་བའི་སྐྱེས་བུ་དེ་ཡང་། སྤྱིར་སྙིགས་ལྔའི་རང་མདངས་དར་བ་དང་། བྱེ་བྲག་སེམས་ཅན་གྱི་བསོད་ནམས་དམན་པའི་དབང་གིས་མཆོག་སྤྲུལ་ཉིད་བལ་ཡུལ་དུ་སླབ་པ་སློབ་གཉེར་མ་གནང་བར་ཐུགས་འདོད་བཞིན་འཇིག་རྟེན་པའི་བྱ་བ་སྣ་ཚོགས་གནང་བཞིན་བཞུགས་པ་དང་། རྫོགས་ཆེན་རིན་པོ་ཆེ་ནས་ཞལ་བཞེས་དོན་གནས་མ་གནང་བར་༧ཉི་སྤྲུལ་བདུན་པ་བདག་མེད་ངང་ཡལ་བ་བོར་སྐབས། ཤར་སྤྲུལ་རིན་པོ་ཆེ་ཁོང་རང་༧གོང་ས་མཆོག་གི་སྐུ་མདུན་དུ་བཅར་སྟེ་ཡང་སྲིད་རིན་པོ་ཆེའི་སྐོར་བཀའ་མོལ་ཞིབ་རྒྱས་ཞུས་པར་༧གོང་ས་མཆོག་ནས་ཧ་ཅང་སྲོལ་རྒྱུན་ཆད་ལ་ཉེ་བའི་ཉི་གྲགས་གཏེར་ཆོས་སྐོར་རྒྱུན་སྐྱོངས་དགོས་རྒྱུ་དང་། ཉི་སྤྲུལ་རིན་པོ་ཆེ་ལ་ཐོས་བསམ་སློབ་གཉེར་ཕུལ་དགོས་པའི་བཀའ་ཕེབས་གནང་། དགུང་ལོ་ཉེར་དྲུག་ཐོག ༧གོང་ས་མཆོག་གི་བཀའ་ཕེབས་ཇི་བཞིན་རྙིང་མའི་བླ་ཆེན་འགའ་ཤས་མདུན་ཉི་སྤྲུལ་རིན་པོ་ཆེ་བདུན་པ་བདག་སྐྱོངས་ཡོང་བའི་འབོད་བསྐུལ་དང་སྦྲགས་རྒྱ་བལ་གཉིས་བར་ལན་མང་ཕར་ཚུར་སྣུམ་འཁོར་རླང་འཁོར་བརྒྱུད་ཆེད་ཕེབས་གནང་ཀྱང་དོན་འབྲས་སོན་པ་ཞིག་མ་ཐོན། མཐར་༧གོང་ས་མཆོག་ནས་དཔལ་ཡུལ་ཆོས་འཁོར་གླིང་དུ་འཕྲལ་ཕུག་ཡོངས་ལ་བཟང་བའི་ཐུགས་བརྟག་ཕེབས་པ་ལྟར་ཉི་སྤྲུལ་བདུན་པ་མཆོག་སྦིར་དཔལ་ཡུལ་ཆོས་འཁོར་གླིང་དུ་ཆེད་མངགས་སྐྱེལ་གནང་མཛད་ཅིང་། ༧སྐྱབས་རྗེ་རི་མགོ་སྤྲུལ་སྐུ་རིན་པོ་ཆེ་ལ་འབོད་བསྐུལ་གནང་བ་ལྟར་རི་མགོ་མཆོག་སྤྲུལ་རིན་པོ་ཆེ་ནས་ཀྱང་ཞལ་བཞེས་བཀའ་དྲིན་ལེགས་གནང་ལྟར་ཉི་སྤྲུལ་རིན་པོ་ཆེ་མཆོག་དཔལ་ཡུལ་ཆོས་འཁོར་གླིང་གི་བཤད་གྲྭའི་ནང་ལོ་དགུའི་རིང་གསན་བསམ་གང་ཟབ་གནང་སྟེ་ད་ཆར་སློབ་དཔོན་གྱི་ཕྱག་འཁྱེར་ཡང་ཐོབ་ཡོད་དོ།
༼༦༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་ཉི་གྲགས་གཏེར་ཆོས་རྣམས་ མི་ཉམས་རྒྱུན་འཛིན་གནང་བའི་ཚུལ།
༄། ཤར་སྤྲུལ་རིན་པོ་ཆེའི་དམིགས་ཡུལ་གཙོ་་བོ་ནི་ཉི་གྲགས་ཀྱི་གཏེར་ཆོས་དར་སྤེལ་དང་རྒྱུན་འཛིན་གནང་རྒྱུ་ཡིན་པར་བརྟེན། ཕྱོགས་གང་ཅི་ནས་ཤིན་ཏུ་དཀའ་ཚེག་ཆེ་བའི་འཕགས་བོད་ཀྱི་འགྲུལ་བཞུད་བརྒྱུད། ཉི་གྲགས་གཏེར་ཆོས་པོད་ཉེར་གཅིག་ཅན་ལག་བྲིས་ཀྱི་མ་དཔེ་དག་ཐབས་ཤེས་ཡོད་རྒུ་རྩོལ་སྒྲུབ་ཐོག། མཐར་ཤར་སྤྲུལ་རིན་པོ་ཆེ་རང་ཉིད་ཀྱིས་བོད་ནས་ལེགས་པར་གདན་འདྲེན་ཞུས་ཐབས་གནང་སྟེ། བལ་ཡུལ་དུ་འབྱོར་མ་ཐག་པོད་ཉེར་གཅིག་ཡོངས་རྫོགས་ཁོང་རང་གིས་ཆེད་མངགས་གསར་འཛུག་གནང་བའི་ཆོས་ཚོགས་༧སྔ་འགྱུར་གར་དབང་འགྲོ་འདུལ་གླིང་གི་ནང་དུ་གློག་ཀླད་ཆ་ཚང་གསར་ཉོས་ཐོག་ལྷ་ས་བ་སྐལ་བཟང་ཚེ རིང། རྒྱ་སྟོན་བ་བསྟན་འཛིན་དགེ་རྒྱས་། ཨ་མདོ་བ་རྡོ་རྗེ་ཚེ་བརྟན། ཉི་གྲགས་ཆག་རིའི་གྲྭ་དཀོན་མཆོག་ཤེས་རབ་བཅས་ཀྱི་གཙོས་དཔར་འདེབས་པ་ཁག་ཅིག་གིས་གློག་ཀླད་ནང་དུ་གསར་དུ་བཅུག་པ་དང་བཅས་ལ་ཁྱོན་སྡོམ་མི་ལོ་ལྔ་ཙམ་གྱི་རིང་འགོར། དེ་རྗེས་སྨིན་གྲོལ་གླིངམཁན་ཆེན་ཚེ་དབང་རིག་འཛིན་མཆོག་ལ་ཞུས་དག་གནང་རྒྱུར་ཡང་ཡང་ནན་བསྐུལ་ཞུས་མཐར་ཞལ་བཞེས་ཐོབ་ཙམ་བྱུང་རུང་། མཁན་ཆེན་མཆོག་ནས་དེ་ཡང་རྒྱ་གར་རྡེ་ར་རྡུན་རང་ལས་ས་ཆ་གཞན་དུ་ཕེབས་བསྐྱོད་མི་ཐུབ་པར་བརྟེན་ཆ་རྐྱེན་ཡོངས་རྫོགས་དེར་སྒྲིགས་དགོས་པའི་དགོས་འདུན་གཏོན་པ་བཞིན་ཤར་སྤྲུལ་རིན་པོ་ཆེ་མཆོག་ནས་དཀའ་ཚེག་དང་འགྲོ་གྲོན་ལ་མ་འཛེམ་པར་སླར་ཡང་གློག་ཀླད་གསར་དུ་ཉོས་ཏེ་གྲྭ་དཀོན་མཆོག་ཤེས་རབ་དང་ཨ་མདོ་བ་རྡོ་རྗེ་ཚེ་བརྟན་ཐེ་ཝན་ནས་ཡིན་པ་རྒྱ་རིགས་བཤད་སྒྲུབ་ཕུན་ཚོགས་བཅས་རྒྱ་གར་རྡེ་ར་རྡུན་དུ་ཆེད་མངགས་མཛད། དེ་ནས་མཁན་ཆེན་མཆོག་གི་གཙོས་སྨིན་གྲོལ་གླིང་བཤད་གྲྭའི་སློབ་གཉེར་བ་འགའ་ཤས་ཀྱིས་ལན་གྲངས་བརྒྱད་ཙམ་ལོ་གཉིས་རིང་ཞུས་དག་གནང་རྗེས་ད་ཆ་ཚད་ལྡན་ཐོག་དངོས་སུ་དཔར་སྐྲུན་ཚར་གྲངས་ལྔ་བརྒྱ་ཙམ་གནང་ཐུབ་ཡོད་འདུག་ལགས་སོ།།
༄། ཕྱོགས་གཞན་ཞིག་ནས་སྤྱི་ལོ་༢༠༠༠ ནས་ད་ལྟའི་བར ༧སྐྱབས་རྗེ་རྡོ་གྲུབ་རིན་པོ་ཆེའི་སྐུ་མདུན་དུ་སྔ་ཕྱི་ཐེངས་བདུན་ཙམ་སྐུ་བཅར་ཞུས་ཏེ་གོང་གསལ་གཏེར་ཆོས་དེ་དག་གི་དབང་ལུང་གནང་རོགས་ཞེས་གསོལ་བ་ཕུར་ཚུགས་སུ་བཏབས་པ་དང་། ༧སྐྱབས་རྗེ་གྲུབ་ཆེན་རིན་པོ་ཆེའི་ཞབས་གྲྭ་འབྲུག་པ་སངས་རྒྱས་རྡོ་རྗེ་ལགས་ལ་བདུན་ཕྲག་གཉིས་རེའི་མཚམས་སུ་ཞལ་དཔར་ཡང་ཡང་ཕུལ་ནས་དབང་ལུང་གི་སྐོར་བཀའ་ཇི་ཕེབས་བཀའ་འདྲི་ཞུས་པ་དང་། དེ་བཞིན་གཏེར་ཆོས་ལ་ཉེར་འཁོའི་ཙཀླི་རིགས་བོད་ནས་རིམ་བཞིན་གདན་འདྲེན་ཞུ་ཐབས་སོགས་ཀྱི་སྐུ་ངལ་འཛེམས་མེད་གནང་མཐར། ༧སྐྱབས་རྗེ་རྡོ་གྲུབ་རིན་པོ་ཆེ་མཆོག་ནས་པོད་དབང་ཞིག་གནང་ཟིན་པ་དང་རིམས་བཞིན་དབང་ཆེན་གནང་རྒྱུའི་སྟ་གོན་གནང་བཞིན་པ་བཅས་སོ།
༼༧༽ ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་རྣམ་ཐར་ལས་ཕྱི་གླིང་རྒྱལ་ཁབ་དུ་མར་ཆོས་ཚོགས་ བཙུགས་ཚུལ་དང་མཛད་ཕྲིན་བསྐྱངས་ཚུལ།
༄། དགུང་ལོ་ཉེར་དྲུག་ཐོག་༧སྐྱབས་རྗེ་གྲུབ་པད་ནོར་རིན་པོ་ཆེའི་བཀའ་མངགས་གནང་བ་ལྟར་སིངྒ་པུར་དཔལ་ཡུལ་ཆོས་ཚོགས་ནས་གདན་ཞུ་དང་གོ་བསྒྲིགས་གནང་བ་འཞིན་དེར་ཕེབས་པ་འདི་ནི་ཁོང་རྒྱ་གར་དུ་སྐྱབས་བཅོལ་རྗེས་ཕྱི་རྒྱལ་ལ་ཕེབས་པ་ཆེས་ཐོག་མ་དེ་ཡིན། སིངྒ་པུར་ལ་ཟླ་བ་གཅིག་ཙམ་མཛད་རིམ་གྲུབ་རྗེས་ཕི་ལི་པིན་དཔལ་ཡུལ་ཆོས་ཚོགས་ནས་གོ་བསྒྲིགས་གནང་བ་ལྟར་དེར་ཕེབས་ནས་ཟླ་བ་གཅིག་གི་རྗེས་སུ་སླར་ཡང་སིངྒ་པུར་དུ་ཕེབས་པའི་ཚེ་ཤར་སྤྲུལ་རིན་པོ་ཆེ་ཁོང་ཐུགས་རིག་ཤིན་ཏུ་བཀྲ་བར་བརྟེན་ཟླ་བ་གཉིས་ཡས་མས་ཙམ་ལ་དབྱིན་སྐད་ཀྱང་མཁྱེན་རྟོགས་ལེགས་པར་གྱུར་ཅིང་དེ་བཞིན་ཞལ་སློབ་ཀྱང་མི་ཉུང་བ་འདུ་འཛོམས་མཛད། དེ་ལྟར་སིངྒ་པུར་ལ་རྫོགས་ཆེན་ཡེ་ཤེས་ཆོས་གླིང་ཞེས་པའི་ཆོས་ཚོགས་ཞིག་ཀྱང་དབུ་འབྱེད་གནང་བ་དང་ཕྱོགས་མཚུངས་ཕྱི་རྒྱལ་ནང་ཆོས་ཚོགས་ཀྱི་ཐོག་མའང་དེ་ཡིན། དེ་རྗེས་གུས་ཀྱིས་ཤར་སྤྲུལ་རིན་པོ་ཆེ་ཆེར་གསོལ་འདེབས་འབོད་བསྐུལ་ཞུ་དོན་བཞིན་སྨིན་གྲོལ་གླིང་༧སྐྱབས་རྗེ་འཁོ་ཁྱིམ་རིན་པོ་ཆེའི་ཐེ་ཝན་གྱི་ཆོས་ཚོགས་ནས་མགྲོན་ཤོག་ཞུ་ཕུལ་ལྟར་ཐེ་ཝན་ལ་ཐོག་མར་ཕེབས་གནང་མཛད། དེ་ནས་གུས་ཀྱིས་སྤུན་མཆེད་མངའ་རིས་པ་མདུན་ཆུ་རིན་ཆེན་ཚེ་རིང་ལགས་ཀྱི་སྣེ་ལེན་དང་ཞབས་ཞུའི་འོག་ཟླ་བ་གསུམ་ཙམ་བཞུགས་ནའང་། སྐབས་དེར་ཁོང་གི་ཞབས་ཕྱིས་སྤྱོད་ངན་སྣ་ཚོགས་བྱེད་ནས་རིན་པོ་ཆེར་འོ་བརྒྱལ་ཚད་མེད་བྱུང་རུང་སྤྱིར་མཆོག་གསུམ་གྱི་བྱིན་མཐུ་དང་ལྷག་པར་ཉི་གྲགས་ཆོས་སྲུང་གི་འཕྲིན་ལས་ཀྱི་མཐུས་བར་ཆད་ལས་རྒྱལ་ཞིང་ཟླ་ཤས་རིང་ཙམ་ནས་རྒྱ་སྐད་ལ་ཡང་བྱང་ཆུབ་པར་གྱུར་ཏེ་གསུང་ཆོས་རྣམས་རིན་པོ་ཆེ་རང་ཉིད་ལས་གསུང་བསྒྱུར་མ་དགོས་པ་ད་ལྟའི་བར་གསུང་ཆོས་ཉན་མཁན་ཚང་མའི་ཤིན་ཏུ་དགའ་མོས་ཆེན་པོས་ཐོག་ཞལ་སློབ་ཀྱང་རིམ་བཞིན་འཕེལ་བ་དང་། ཐེ་ཝན་ཤིན་ཀྲུ་ལ་གཏེར་ཆེན་ཉི་གྲགས་ཆོས་ཚོགས་ཞེས་པ་ཞིག་ཀྱང་དབུ་འབྱེད་གནང་མཛད་ཐུབ་པ་བྱུང་ངོ་། ཤར་སྤྲུལ་རིན་པོ་ཆེ་དགུང་ལོ་ཉེར་བདུན་ཐོག་༧སྐྱབས་རྗེ་རི་མགོ་སྤྲུལ་སྐུ་རིན་པོ་ཆེའི་ངོས་སྤྲོད་གནང་དོན་བཞིན་རྒྱལ་གར་བྱང་ཕྱོགས་ཅོན་ཏྭ་ར་གཞིས་ཆགས་སུ་དགོན་པ་བཞེངས་པའི་ས་ཆ་ཨེ་ཀ་གསུམ་ཡས་མས་ཞིག་གསར་ཉོ་མཛད།།
དགུང་ལོ་ཉེར་བརྒྱད་ཐོག་ཐ་ཡེ་ལེན་ཌ་ལ་ཕེབས་ཏེ་རྒྱལ་ཁབ་དེའི་བློན་ཆེན་མང་པོས་ཤར་སྤྲུལ་རིན་པོ་ཆེ་ལ་དད་གུས་ཤིན་ཏུ་ཆེ་ཞིང་། ད་ལྟའི་བར་རིན་པོ་ཆེ་སྐུ་འཁོར་བཅུ་གྲངས་ལོ་རྟག་པར་མཆོད་ཡོན་དུ་གདན་འདྲེན་ཞུ་དང་ཞུ་བཞིན་པ་རེད།
དགུང་ལོ་ཉེར་དགུའི་ཐོག་ཨ་རིར་ཐོག་མར་ཕེབས་སྟེ། ད་ལྟའི་བར། ནིའུ་ཡོཀ། ཀ་ལི་ཕོར་ནི་ཡ། ལོ་སེ་ཝེ་ག་སི། བཅས་ལ་ལོ་རེར་ཐེངས་རེ་དེ་ཁུལ་གྱི་ཞལ་སློབ་ཚོར་གསུང་ཆོས་གནང་ཕྱིར་ལོ་ལྟར་ཕེབས་གནང་མཛད། དགུང་ལོ་སུམ་ཅུའི་ཐོག་བོད་ལ་ཕེབས་རྒྱུའི་ལམ་ཡིག་ཐོབ་དོན་ལྟར་ཕ་ཡུལ་དུ་ཆིབས་བསྒྱུར་བསྐྱངས་ཏེ་ཉི་གྲགས་ཕོ་བྲང་དགོན་དང་། འབྲོང་ཐང་དགོན། ཡ་ང་བྱ་མདའ་དགོན། གཞན་ཡང་ས་གནས་སློབ་གྲྭ་སོགས་ལ་གདན་ཞུས་ལྟར་ཕེབས་ནས་བཀའ་སློབ་དང་དཔལ་འབྱོར་གྱི་རོགས་རམ་སོགས་གང་ལེགས་བཀའ་དྲིན་སྩལ་གནང་མཛད། དགུང་ལོ་སོ་གཅིག་ཐོག་རྒྱ་ནག་རི་བོ་གྲུ་འཛིན་དུ་སྤྱན་རས་གཟིགས་ཀྱི་བསྙེན་མཚམས་བདུན་ཕྲག་གཅིག་བཞུགས་པ་དང་། སླར་ཡང་ཐེའེ་པེ་རུ་གཏེར་ཆེན་ཉི་གྲགས་ཆོས་ཚོགས་ཨང་གཉིས་པ་ཞིག་སླར་ཡང་དབུ་འབྱེད་གནང་བར་མཛད། དགུང་ལོ་སོ་གཉིས་ཐོག་ཤར་སྤྲུལ་རིན་པོ་ཆེའི་སྐུ་མཆེད་སེར་ཤུལ་ཁྲི་ཟུར་ལྷ་རམ་པ་བསྟན་འཛིན་ཡོན་ཏན་ལྷན་དུ་རྒྱ་ནག་རི་བོ་རྩེ་ལྔར་འཇམ་དབྱངས་བསྙེན་མཚམས་བདུན་ཕྲག་གཅིག་བཞུགས། དགུང་ལོ་སོ་གསུམ་ཐོག་ཤར་སྤྲུལ་རིན་པོ་ཆེ་ལ་དད་གུས་ཆེ་བའི་རྒྱ་ནག་སྐམ་ས་ཆེན་པོའི་ཞལ་སློབ་མང་པོའི་གདན་ཞུས་ལྟར། པེ་ཅིང་། ཧྲང་ཧེ། གྲུང་ཆིང་། ཀོའང་ཏོང་། ཧྲིན་ཀྲིན་སོགས་སྐམ་ས་ཆེན་པོར་ཕེབས་ནས་དེ་གའི་སློབ་ཚོགས་རྣམས་ལ་དམ་ཆོས་ཀྱི་བདུད་རྩིས་ཚིམ་པར་མཛད། དེ་རྗེས་སྤྱི་ལོ ༢༠༠༨ ནས་ད་ལྟའི་བར་ལམ་ཡིག་མ་ཐོབ་པར་བརྟེན་རྒྱ་ནག་སྐམ་ས་ཆེན་པོའི་ཞལ་སློབ་རྣམས་ཤར་སྤྲུལ་རིན་པོ་ཆེ་རྒྱལ་ས་ཧོང་ཀོང་དུ་ཕེབས་པ་དང་བསྟུན་ནས་མཇལ་བཅར་ཞུ་བཞིན་ཡོད།
དགུང་ལོ་སུམ་ཅུ་སོ་བཞི་ཐོག ༧གོང་ས་༧སྐྱབས་མགོན་རིན་པོ་ཆེ་མཆོག་གི་ཞལ་མངའ་ནས་དཔལ་གསང་བ་འདུས་བའི་བཀའ་དབང་དང་བརྟན་བཞུགས་བསྟར་འབུལ་ཞུས། ༧གོང་ས་ལྔ་པ་ཆེན་པོ་དང་ཉི་གྲགས་གཏེར་ཆེན་རྣམས་ཐུན་མོང་མ་ཡིན་པའི་བླ་སློབ་ཀྱི་འབྲེལ་བ་དེ་ཇི་སྲིད་བར་དམ་ཚིག་གཅིག་འདྲེས་ཀྱི་རྟེན་འབྲེལ་དུ་དམིགས་ཏེ། ༧གོང་ས་མཆོག་ལ་བཀའ་དབང་གསུང་ཆོས་ཞིག་གསོལ་བ་བཏབ་པར། ༧གོང་ས་མཆོག་ནས་གསང་བ་འདུས་པའི་བཀའ་དབང་གནང་རྒྱུའི་ཞལ་བཞེས་གནང་བས་ཉི་གྲགས་གཏེར་ཆོས་ནང་ལའང་གསང་འདུས་ཆོས་སྐོར་ཡོད་པའི་རྟེན་འབྲེལ་ཤིན་ཏུ་འགྲིགས་སོང་གསུངས་བ་ན་ཤར་སྤྲུལ་རིན་པོ་ཆེ་མཆོག་ཐུགས་དགྱེས་ཚོར་ཆེན་པོ་མཛད།
སྤྱི་ལོ་༢༠༠༨ སྤྱི་ཟླ་༥ པའི་ཚེས་༨ ནས་༡༠ བར་ཉིན་གསུམ་རིང་༧གོང་ས་མཆོག་ནས་དཔལ་གསང་བ་འདུས་པའི་བཀའ་དབང་ཟབ་མོ་བསྩལ་བ་རྣམས་སྦྱིན་བདག་དང་གོ་བསྒྲིགས་ཡོངས་རྫོགས་ཤར་སྤྲུལ་རིན་པོ་ཆེ་དང་ཁོང་གི་ཞལ་སློབ་ཡོངས་ནས་གནང་བ་དང་འཇུག་ཏུ་ ༧ཉི་སྤྲུལ་བདུན་པ་དང་རིན་པོ་ཆེ་རྣམ་གཉིས་གཙོ་བོར་གྱུར་པའི་ཉི་གྲགས་ལྷ་སྡེ་མི་སྡེ་ཡོངས་ནས་༧གོང་ས་ལྷ་མིའི་རྣམ་འདྲེན་རྒྱལ་དབང་རིན་པོ་ཆེ་མཆོག་སྐུ་ཚེ་བསྐལ་བརྒྱར་བརྟན་པའི་སླད་བརྟན་བཞུགས་གང་གཟབ་ཞིག་བསྟར་འབུལ་ཞུས། སྐབས་དེར་༧གོང་ས་མཆོག་ཀྱང་ཐུགས་ཤིན་དུ་མཉེས་ཏེ། ༧གོང་ས་མཆོག་ནས་གསུང་དོན་བར་སྐབས་ཤིག་ནས་བོད་ནང་གནས་ཚུལ་འདྲ་མིན་གྱི་རྐྱེན་པས་སེམས་འཁྲུགས་ནས་བསྡད་ཡོད། ཡིནའང་ད་ལན་ཉིན་གསུམ་རིང་ངལ་གསོ་ལྟ་བུའི་སེམས་པ་སྐྱིད་པོ་འདྲ་བྱུང་། ཞེས་དང་། ཁྱེད་རང་ཚོས་དད་པ་དམ་ཚིག་གཙང་མ་བྱས་སྨོན་ལམ་ཡག་པོ་ཐོབ། ངས་ཀྱང་སྨོན་ལམ་འདྲ་བརྒྱབ་ན་ངོས་ཀྱི་ཚེ་རིང་བ་ལ་ཏན་ཏན་ཕན་ཐོག་ཡོང་གི་རེད་ཞེས་རྡོ་རྗེའི་གསུང་གི་བཀའ་གནང་། (འདི་ནི་བོད་ནང་དུ་༢༠༠༨/༣/༡༠། རང་དབང་སྒེར་ལངས་གནས་ཚུལ་བྱུང་ནས་ཟླ་བ་གཉིས་ཙམ་ལས་འགྲོ་ཡི་མེད།)
ཉི་གྲགས་ཆོས་བརྒྱུད་ཀྱི་ལོ་རྒྱུས་ཐོག་ཆེས་ཐོག་མའི་༧གོང་ས་མཆོག་ལ་བརྟན་བཞུགས་དང་གསུང་ཆོས་གོ་བསྒྲིགས་ཞུ་རྒྱུའི་སྐལ་བཟང་འདི་ཡང་ཤར་སྤྲུལ་རིན་པོ་ཆེ་སྐུ་ཕྲེང་གསུམ་པའི་སྐབས་འདི་ཐོག་མར་བྱུང་ཡོད།
གཞན་ཡང་སྤྱི་ལོ་༢༠༠༩ ལ་ཕ་རན་སིར་ཐོག་མར་ཕེབས་པ་དང་ཆབས་ཅིག སུ་ཛར་ལེན་ཌ། འབེལ་འཇམ། སོགས་སུ་ལོ་རེ་ཐེངས་རེ་ཡོ་རོབ་ཀྱི་སློབ་མ་ཚོར་གསུང་ཆོས་བཀའ་སློབ་གསུང་དུ་ཕེབས་བཞིན་པ་དེ་དང་ཕྱོགས་མཚུངས་ལྷོ་གླིང་ཨོ་སུ་ཀྲི་ལི་ཡར་སིཌ་ནི་དང་། མེལ་འབོན་བཅས་མདོར་ན་འདས་པའི་མི་ལོ་བཅོ་ལྔ་ཙམ་གྱི་རིང་འཛམ་གླིང་ཤར་ནུབ་རྒྱལ་ཁབ་མི་འདྲ་བ་བཅུ་གྲངས་དང་ས་གནས་ཁག་བཅོ་བརྒྱད་ཙམ་ལ་ཆོས་ཚོགས་བཙུགས་ནས་དད་ལྡན་སློབ་མ་རྣམས་ལ་ནང་ཆོས་འཆད་སྤེལ་གྱི་སྒོ་ནས་མི་རིགས་འདྲ་མིན་མང་པོའི་ནང་ཡ་རབས་ཞི་བདེ་སོགས་ཀྱིས་མཚོན་གནས་སྐབས་འདོད་ཆུང་ཆོག་ཤེས་དང་མཐར་ཐུག་རྣམ་མཁྱེན་དོན་གཉེར་གྱི་བློ་ལ་ངེས་ཤེས་གཏན་པོ་རྙེད་པའི་མན་ངག་སྟོན་མཁས་པ་སོགས་ཀྱི་མཚན་སྙན་བཟང་པོ་དག་ཕྱི་རྒྱལ་ཡུལ་མིའི་ཁྲོད་དུ་གང་སར་ཁྱབ་བཞིན་པ་ལྟར་ནི་ཀུན་གྱི་མཁྱེན་གསར་ལྟར་ལགས་སོ།།
སྤྱི་ལོ་༢༠༡༡/༡༠/༡༣-༠༣ ༧གོང་ས་མཆོག་གི་མདུན་རྡ་ས་ཐེག་ཆེན་ཆོས་གླིང་གཙུག་ལག་ཁང་དུ་ཐེའི་ཝན་ནང་བསྟན་མཐུན་ཚོགས་ཀྱི་ཚོགས་མི་རྒྱ་རིགས་གཅིག་སྟོང་སུམ་བརྒྱ་ལས་གྲུབ་པའི་ཆོས་ཞུ་བ་རྣམས་གྱི་ཚོགས་གཙོའི་སྣེ་འཁྲིད་པའི་ཕྱག་རོགས་དང་། བརྟན་བཞུགས་རྒྱས་པ་བསྟར་འབུལ་གྱི་འགན་འཛིན་གཙོ་བོར་གནང་སྟེ། ཤར་སྤྲུལ་རིན་པོ་ཆེ་མཆོག་ནས་༧སྔ་འགྱུར་རྙིང་མའི་དབུ་འཛིན་ཁྲི་རབས་དྲུག་པ་༧སྐྱབས་རྗེ་སྟག་ལུང་རྩེ་སྤྲུལ་རིན་པོ་ཆེ་ཆེད་དུ་གདན་འདྲེན་ཞུས་ཏེ། རྡ་ས་དུས་འཁོར་ལྷ་ཁང་དུ་ཉིན་གསུམ་རིང་བྱང་གཏེར་གྱི་སྒོ་ནས་ཆེ་སྒྲུབ་སྒྲུབ་ཞག་གནད་སྨིན་མཛད་ཅིང་། ༧གོང་ས་མཆོག་ལ་བརྟན་བཞུགས་རྒྱས་པ་ཞིག་བསྟར་འབུལ་ཞུས་པ་ནི་རྒྱ་མི་རིགས་ཆོས་ཞུ་བའི་༧གོང་ས་མཆོག་ལ་བརྟན་བཞུགས་ཐོག་མ་དེ་ཆགས་ཡོད།
དགུང་ལོ་སོ་བདུན་ཐོག་ཟབ་གསང་ཆོས་འཁོར་གླིང་སློབ་གྲྭ་དངོས་སུ་དབུ་བརྙེས་ཏེ་ལོ་རེར་འཛིན་གྲྭ་རེར་གྲྭ་ཆུང་བཅུ་རེ་བཅུག་པ་དང་དེའི་ནང་ནས་མང་ཆེ་བ་དྭ་ཕྲུག་དང་དེ་ཡང་ད་ལྟའི་བར་འཛིན་གྲྭ་གསུམ་པ་ཙམ་སླེབས་ཡོད། དགུང་ལོ་སོ་དགུའི་ཐོག་༧སྐྱབས་རྗེ་རི་མགོ་སྤྲུལ་སྐུ་རིན་པོ་ཆེའི་མདུན། མ་འོང་སྤྱི་ལོ་༢༠༡༩ ལོའི་སྔ་འགྱུར་སྨོན་ལམ་ཆེན་མོའི་སྐབས་སུམ་ཅུ་པའི་སྦྱིན་བདག་བྱེད་རྒྱུའི་ཞལ་བཞེས་བཟང་པོ་ཞུ་གནང་མཛད།
དགུང་ལོ་བཞི་བཅུའི་ཐོག་ཕེབས་པ་སྤྱི་ལོ་༢༠༡༤ ལོར། གཏེར་ཆེན་ཉི་གྲགས་དགོན་ནམ་སྔ་འགྱུར་ཟབ་གསང་ཆོས་འཁོར་གླིང་གི་བཟོ་བཀོད་ཕུན་སུམ་ཚོགས་པ་ཁང་བཟོའི་བཟོ་རྩལ་བ་རྒྱ་གར་བོད་པ་ཐའེ་ཝན་གསུམ་གྱི་འཆར་འགོད་དང་། བཟོ་ལས་སྒྱུ་རྩལ་ལ་མཁས་པ་རྒྱ་གར་བ་ར་ཇུ། མཛེས་བསྐོས་སྒྱུ་རྩལ་བ་བལ་པོའི་མཁས་པ་ཉི་མ། བཟོ་རིགས་སྒྱུ་རྩལ་བ་མཁས་པ་འབྲུག་པའི་ལྷ་བཟོ་བསྟན་འཛིན་ལགས། ལྡེབ་རིས་སྒྱུ་རྩལ་ལ་མཁས་པ་བོད་མདོ་སྨད་ཨ་མདོ་བ་ཡོན་ཏན་རྒྱ་མཚོ་ལགས་སོགས་མདོར་ན་དུས་རབས་འདིའི་གཙུག་ལག་ཁང་བཟོ་བསྐོས་ཀྱི་སྒྱུ་རྩལ་ལ་མཁས་པའི་སྙན་གྲགས་ཤིན་ཏུ་ཆེ་བ་ཁག་གཅིག་བཅས།
གཡས་སུ་སྤྱན་རས་གཟིགས་སྐུ་ཚད་ཕི་ཀྲི་༡༥་ཅན་ལ་ཉེ་བའི་སྲས་ཆེན་བརྒྱད་ཀྱིས་བསྐོར་བ་དང་མདུན་དུ་ཁྲོ་བོ་བདུད་རྩི་འཁྱིལ་བ་དང་ཁྲོ་བོ་རྟ་མགྲིན་ཕི་་ཀྲི་༥་རེ་། གཡོན་དུ་གུ་རུ་རིན་པོ་ཆེ་སྐུ་ཚད་ཕི་ཀྲི་༡༥་ཅན་ལ་སྤྲུལ་མཚན་བརྒྱད་ཀྱིས་བསྐོར་ཞིང་མཁའ་འགྲོ་རྣམ་གཉིས་ཕི་ཀྲི་༥་ཙམ་བཅས་བ་དང་།
རྫོགས་ཆེན་པདྨ་རིག་འཛིན་གྱི་སྐུ་ཕི་ཀྲི་༥ཙམ་ཞིག་དང་། གཏེར་ཆེན་ཉི་གྲགས་སྐུ་ཕ་ཀྲི་༥ཙམ་ཞིག།
གཞན་ཡང་ལྷ་ཁང་གྱང་གི་ལྡེབ་བྲིས་སུ་རྒྱ་གར་གྱི་པཎ་གྲུབ་བཅུ་བདུན་དང་ཀུན་ཆེན་ཀློང་ཆེན་པ་སོགས་ཀྱི་ལྡེབ་བྲིས་གསོན་ཉམ་ཅན། རྟེན་གཙོ་གསུམ་གྱི་གཡས་ངོས་ཀྱི་གྱང་བྲིས་སུ་གཏེར་ཆེན་ཉི་གྲགས་ལུགས་ཀྱི་ཚོགས་ཞིང་གི་བཀོད་པ། གཡོན་ངོས་སུ་གུ་རུ་པདྨ་སམྦྷ་གཙོ་བོ་གྱུར་པའི་མཐར་རིག་འཛིན་རྗེ་འབངས་ཉེར་ལྔ། འདུ་ཁང་སྒོ་ཆེན་གཡས་གཡོན་གསུམ་གྱི་ཐོག་ལ་ཉི་གྲགས་ལུགས་ཀྱི་ལྷ་ནོར་ཛམ་གསུམ་གྱི་ལྡེབ་བྲིས། ཕྱི་སྒོའི་ཤར་གྱི་གྱང་ལ་གླིང་བཞིའི་རི་རབ་ལྷ་གནས་དང་བཅས་པའི་ལྡེབ་བྲིས། ནུབ་གྱི་གྱང་ལ་རྟེན་འབྲེལ་བཅུ་གཉིས་དང་རུས་སྦལ་སྲིད་པ་འཁོར་ལོའི་སྣང་བརྙན་གྱི་ལྡེབ་བྲིས་མཇལ་བ་ཙམ་གྱི་ངེས་འབྱུང་སྐྱེ་བ། ལྷ་ཁང་གི་ཕྱི་སྒོའི་ཕྱོགས་བཞིའི་གྱང་ལ་རྒྱལ་ཆེན་སྡེ་བཞི་རྔམ་ཞིང་བརྗིད་པའི་ལྡེབ་བྲིས།
གཞན་ཡང་གར་ཐིག་རོལ་དབྱངས་སོགས་ཡོངས་རྫོགས་ཀྱི་མཆོད་ཆས། མཛེས་བསྐོས་ཅན་གྱི་ཤིང་ཨ་ཀ་རུ་ལས་གྲུབ་པའི་༧གོང་ས་མཆོག་གི་བཞུགས་ཁྲི་ཆ་ཚང་གཅིག གཞན་བླ་ཆེན་གྱི་བཞུགས་ཁྲི་གཅིག་དང་གཏེར་ཆེན་ཉི་གྲགས་མཆོག་གི་བཞུགས་ཁྲི་གཅིག། དེ་བཞིན་མཁན་སྤྲུལ་དང་གྲྭ་མང་ཡོངས་ཀྱི་མཛེས་བསྐོས་ཀྱི་མདུན་ལྕོག་བརྒྱད་ཅུ་ཙམ་དང་། རྔ་བོ་ཆེ་གཉིས། རྔ་ཆེནགཉིས། རྔ་དཀྱུས་མ་༢༠ ལག་རྔ། ༡༦ གསེར་དངུལ་གྱི་མཆོད་ཆས་སྣ་མང་བཅས་བལ་ཡུལ་ནས་གདན་འདྲེན་ཞུས་པ་དང་ཆབས་ཅིག། ས་གདན་དང་རྒྱ་གྲུམ་ཆ་༡༢༠ ཙམ་བོད་ལྷ་ས་ནས་བཟོས་ནས་རྒྱ་གར་དུ་དབོར་འདྲེན་ཞུས།
རྡོ་ལས་བཟོས་པའི་མཆོད་པའི་ལྷ་མོ་བཅུ་དྲུག་མི་གཟུགས་ཕྱེད་གཉིས་ཙམ་དེ་དག་རྒྱ་གར་ཤར་ལྷོའི་ཕྱོགས་ཨོ་རི་ས་ནས་གདན་འདྲེན་ཞུས་གནང་མཛད།
གཞན་ཡང་སྤྱི་ལོ་༡༩༩༩ ནས་ ད་ལྟའི་བར་འདུས་སྡེའི་འཚོ་བའི་ཞལ་ལག དགེ་འདུན་པའི་ནམ་གཟའ་དང་མལ་གདན། འཕྲོད་བསྟེན་གྱི་སྨན་རིན་ཡོངས་རྫོགས་ཤར་སྤྲུལ་རིན་པོ་ཆེ་མཆོག་ཁོང་ཉིད་ནས་གནང་གིན་ཡོད་པ་འདི་དག་གི་བཀའ་དྲིན་ནི་སྲིད་ན་གཞལ་བར་དཀའ་བ་ལགས་སོ།
ད་དུང་འབྱུང་འགྱུར་གྱི་འཆར་གཞིའི་ནང་བཤད་གྲྭ་དང་། སྒྲུབ་ཁང་། དེ་བཞིན་དུ་དཔེ་མཛོད་ཁང་སོགས་གསར་རྒྱག་གིས་མཆོན་གཞན་ཡང་དེ་ཁུལ་བོད་མའི་གཞིས་ཆག་དང་སློབ་གྲྭར་དམིགས་ཏེ་ཕྱི་བོད་ཟུང་འབྲེལ་གྱི་་སྨན་ཁང་རྒྱབ་རྒྱུའི་འཆར་གཞི་སྣ་ཚོགས་གནང་དང་གནང་བཞིན་པ་བཅས་མདོར་ན་ཉིན་མཚན་བར་མེད་བསྟན་འགྲོའི་དོན་ལ་ཐུགས་བརྩོན་ཁོ་ན་མཛད་བཞིན་བདག་ཅག་རྣམས་ཀྱི་དཔལ་མགོན་དུ་བཞུགས་པ་འདི་ནི་ཤིན་ཏུ་བརྗོད་པར་དཀའ་བའི་བཀའ་དྲིན་གཞལ་ཟླ་དང་བྲལ་བའོ། །
སླར་སྨྲས་པ།